הוועדה לקידום מעמד האישה ולשוויון מגדרי, כנסת 20, פרוטוקול מספר 145, 2017-02-07 09:38

עאידה תומא סלימאן: אני פותחת את הישיבה של הוועדה לקידום מעמד האישה ולשוויון מגדרי, ואנחנו מציינות היום את יום האינטרנט הבטוח הבינלאומי ביוזמת חברת הכנסת רויטל סוויד שתצטרף אלינו יותר מאוחר.

עאידה תומא סלימאן: בוקר טוב חברי הכנסת וחברת הכנסת.

עאידה תומא סלימאן: אנחנו היום הקדשנו את היום הזה לנושא אלימות נגד נשים ברשתות החברתיות וגם דנות באזלת היד באכיפת חוק הסרטונים שהייתה הצעה לסדר והועברה מהמליאה לוועדה.

עאידה תומא סלימאן: הצעה לסדר שיזמתי אני וחברת הכנסת יעל גרמן.

עאידה תומא סלימאן: הייתי רוצה לפתוח ולהזכיר לכולנו, פעם, כשדיברו על זכויות נשים ועל כל הגישה הפמניסטית בלהבין את מעמדן של הנשים דיברנו על שתי ספירות, דיברנו על שני מרחבים שאנחנו נמצאות בהם פחות או יותר: המרחב הפרטי והמרחב הציבורי.

עאידה תומא סלימאן: המרחב הפרטי בתוך הבתים שלנו, בתוך המשפחה שלנו והמרחב הציבורי שכמעט ולא היינו קיימות בו לפני כמה וכמה שנים.

עאידה תומא סלימאן: אנחנו יצאנו למרחב הציבורי, הפכנו לחלק נראה במרחב הציבורי.

עאידה תומא סלימאן: כיום הנשים גם עובדות וגם מייצגות, נמצאות במערכות פוליטיות, מייצגות את הציבור אם זה בכנסת, אם זה בשלטון המקומי, נשים נמצאות במרחבים האלה.

עאידה תומא סלימאן: וכל הזמן הייתה הרבה ספרות והיו הרבה מקרים והרבה תופעות שהתייחסנו אליהן על אלימות נגד נשים ופגיעה בנשים גם במרחב הפרטי, בתוך הבית, וגם במרחב הציבורי.

עאידה תומא סלימאן: מאז שהתפתח עולם האינטרנט אני חושבת שיצרנו לעצמנו מרחב נוסף.

עאידה תומא סלימאן: מרחב שאפשר להוסיף אותו, שבחלק מהמרכיבים שלו הוא מאוד נושק למרחב הפרטי וחלק ממנו הוא חלק מהמרחב הציבורי הכללי.

עאידה תומא סלימאן: ואנחנו כנשים, או בכלל, גם בני נוער, גם כל אדם, יכול להיות מאוד פגיע וסחיט ובקלות מוחלש בתוך הספירה החדשה הזו, בתוך המרחב החדש הזה שנקרא אינטרנט.

עאידה תומא סלימאן: אנחנו לא אומרים את זה כי אנחנו רוצים רק להסתכל על הצד השלילי שקיים במרחב האינטרנטי.

עאידה תומא סלימאן: כמובן, אנחנו בדיונים אחרים ואולי בוועדות אחרות יתייחסו גם כן לתועלת ולשימוש החיובי שקיים באינטרנט.

עאידה תומא סלימאן: היום אנחנו נתמקד דווקא איך אפשר ואיך באמת קורה שבמרחב הזה מנצלים נשים ומייצרים סוגים חדשים לפעמים של אלימות או האלימות שאנחנו מכירים מחיי היום יום "המסורתית" משתכללת בעולם האינטרנט ובמרחב האינטרנטי ומשתמשים בה כנגד נשים.

עאידה תומא סלימאן: כמובן אפשר לתת הרבה דוגמאות, אבל אתמול, אני כבר משלשום בערב נודע לי על עוד מקרה, אבל אתמול זה היה בטלוויזיה, על הפצת סרטון אם זה לא רק באתרים מסוימים או בקבוצות, אלא גם אפילו דרך העברה בוואטסאפ ובכל מיני קבוצות אחרות.

עאידה תומא סלימאן: סרטון נגד דור סלע ז"ל, שנרצחה לפני שבוע.

עאידה תומא סלימאן: וזה חלק ממסע, כנראה, מצד אחד, השמצה ומצד שני, קמפיין שנותן לגיטימציה, לצערי הרב, לדבר שאי אפשר לתת לו לגיטימציה שזה מעשה הרצח המזוויע שהיה.

עאידה תומא סלימאן: ואנחנו עדות להרבה מקרים אחרים מזעזעים שבהם האחריות מוטלת לא רק על מי שמפיץ את הדבר הראשון, מי שמפיץ את הסרט פעם ראשון, אלא הרבה אנשים שנקראים נורמטיבים לגמרי, אנשים שנמצאים לידנו, אם זה במקום העבודה, אם זה בבית, בני משפחה, לצערנו הרב הרבה פעמים משתפים פעולה עם מקרים כאלה, עם עבירות כאלה, עם מסעי השמצה בזה שאנחנו גם צופים וגם מעבירים הלאה.

עאידה תומא סלימאן: ואני מדברת אנחנו, למרות שאני בתוקף סירבתי כל הזמן להיות חלק מדברים כאלה, אבל אנחנו לא חייבים להתנער מיד מהאחריות.

עאידה תומא סלימאן: זאת אחריות קולקטיבית של כולנו כחברה ואני חושבת שהגיע הזמן שנדבר על זה וניקח אחריות על העניין.

עאידה תומא סלימאן: אני שמתי לב שבשבוע שעבר, לפני שבועיים כשהעלנו אני וחברת הכנסת יעל גרמן את ההצעה לסדר בעניין החוק למניעת הטרדה מינית והפצת סרטונים ודיברנו על האכיפה ועל המספר המאוד מועט של כתבי אישום שמעיד על אכיפה לא ברמה שהיינו רוצים ורוצות לראות.

עאידה תומא סלימאן: ענתה לי שרת המשפטים, חברת הכנסת איילת שקד, שאנחנו מתפרצות אל דלת פתוחה כי המשרד אכן מתחיל מסע הסברה בנושא ולשמחתי, בשבוע שעבר כבר התחלתי לראות את סרטוני ההסברה שמשרד המשפטים מפיץ בנושא הזה שמדברים על האחריות של כולנו, על איך יכול להיות שאפילו הילדים שלנו לא רק יכולים להיות קורבן לדברים כאלה, אלא גם כן יכולים להיות חלק, לבצע עבירות בלי לדעת בכלל שמה שהם עושים זה עבירה על החוק והופך אותם לשותפים בעבירה הזו.

עאידה תומא סלימאן: אני מברכת על מסע ההסברה הזה ואני לא רואה בו, כמובן, תחליף לאכיפה אינטנסיבית בעניין.

עאידה תומא סלימאן: אבל הייתי רוצה, אני יודעת שיש תרגומים בתוך סרטוני ההסברה.

עאידה תומא סלימאן: עוד לא בדקתי אם נמצאים איתנו נציגים או נציגות ממשרד המשפטים.

עאידה תומא סלימאן: אבל ראיתי שיש תרגום לערבית.

עאידה תומא סלימאן: אנחנו נפנה גם למשרד המשפטים, אני חושבת שהגיע הזמן להוציא סרטונים דוברי ערבית מהתחלה ולא להסתמך על זה שיש תרגום שאפשר לקרוא אותו.

עאידה תומא סלימאן: חברת הכנסת יעל גרמן.

יעל גרמן: ראשית אני ממש מתנצלת על האיחור, יש לנו היום, אנחנו מציינים את יום זכויות בעלי החיים וכיושבת ראש השדולה הייתי חייבת לפתוח עוד דיון בוועדת חינוך.

יעל גרמן: אבל אני רוצה להתחיל בקודם כל להודות לך, חברת הכנסת עאידה סלימאן, על כך שבאמת נענית במהירות בזק לדון בנושא הכל כך חשוב.

יעל גרמן: אני לא יודעת אם זה מפני שאנחנו באמת נמצאים היום בדיון וידעו על כך או אולי לא יודעת כיוונו לדעת גדולים, אבל הינה כבר קיבלנו כבר תשובה וקיבלנו את חוות דעתו של שי ניצן.

יעל גרמן: נדמה לי שהוא הוציא אותה אתמול.

<קריאה: שלשום.

יעל גרמן: שלשום, אוקיי.

יעל גרמן: אני רוצה לקוות שתרמנו במשהו, בזה שהחלטנו לקיים את הדיון.

יעל גרמן: שי ניצן בא ואומר במפורש עד כמה באמת חשוב להתייחס לחוק הסרטונים, עד כמה בכלל חשוב להתייחס לכל העבירות שנעשות ברשת והוא מודע לכך שיותר ויותר עבירות נעשות ברשת ושיש להן השלכות.

יעל גרמן: אתם יודעים, יש ידיעות של א.א.א., אני לא יודעת אם זה זה, אבל כולנו קראנו על אותו סרטון נורא, סרטון בעל משמעות מינית שיוחס לנרצחת.

יעל גרמן: אבל לא צריך אפילו ללכת לשם כדי להבין את המשמעויות החמורות של צילום אישה בניגוד לרצונה והפצת תמונות בעלות משמעות אירוטית, משמעות מינית, הפצתן ברשת.

יעל גרמן: זה שיימינג, אישה לא יכולה אחר כך להראות את פניה, זה להרוס חיים.

יעל גרמן: לא יכול להיות, כמו שקראנו, דרך אגב, בתחקיר.

יעל גרמן: אני חייבת לציין שהיוזמה והבקשה לקיים את הדיון באה בעקבות התחקיר שאנחנו קראנו.

יעל גרמן: תחקיר מאוד מאוד מעמיק שהראה שאחוז מזערי מהתלונות על הפצת סרטונים ברשת מגיע בסופו של דבר לכדי מימוש ולכדי הגשת כתבי אישום ואפילו קראנו כל מיני תירוצים שניתנו מדוע לא מעמידים לדין.

יעל גרמן: אני קוראת לזה תירוצים מפני שאין שום הצדקה.

יעל גרמן: ברגע שאישה נפגעת, ברגע שתמונות שלה מופצות ברשת בניגוד לרצונה (דרך אגב, אישה או גבר, אבל מרבית המקרים הן נשים כמו שאנחנו יודעים), ברגע שזה קורה אין שום סיבה לבוא ולומר שאין מספיק עדויות או שאולי זה לא מתממש לכדי כתב אישום ובוודאי שאי אפשר לבוא ולומר שאין לזה עניין בציבור.

יעל גרמן: יש לזה עניין בציבור וצריך למצוא את העדויות.

יעל גרמן: וטוב עשה שי ניצן שבא והודיע ואמר שהוא היום יעשה זאת ולמעט מקרים יוצאי דופן כמו ילדים מתחת לגיל 15 אז גם בני נוער, בני 16, 17 ו-18 יועמדו לדין.

יעל גרמן: אז אני מקווה שהדיון הזה באמת יביא למודעות הציבור את הנושא.

יעל גרמן: יגרום לכך שכל גורמי אכיפת החוק יעשו את מה שהם צריכים לעשות ואני סומכת עלייך שזה יהיה רק דיון ראשון ושאנחנו נמשיך ונעקוב אחרי זה ונבקש באופן קבוע שיהיו לנו דיווחים על מספר כתבי אישום וגם על פסקי דין.

עאידה תומא סלימאן: תודה רבה, חברת הכנסת יעל גרמן, וברוכה הבאה, חברת הכנסת רויטל סוויד היוזמת של היום לציון יום האינטרנט הבטוח הבינלאומי.

עאידה תומא סלימאן: בבקשה גברתי, אני נותנת לך זכות לפתוח גם בדברים.

רויטל סויד: קודם כל זו פעם שנייה שאנחנו מציינים כיום מיוחד את כל הנושא של אלימות ובריונות ברשת והשנה אנחנו עושים את זה במסגרת שבוע האינטרנט הבטוח הבינלאומי כשבעצם המוטו שלנו זה שיח מכבד ברשת וכך גם ידונו בזה בכל הוועדות השונות.

רויטל סויד: עאידה, אני מאוד שמחה שבוועדה שלך יעלו לדיון היום שני נושאים.

רויטל סויד: שני נושאים שהם מאוד חשובים הם במהותם, כמובן, האלימות והבריונות ברשת בין אם זה בחוק הסרטונים ובין אם זה בנושא הזה.

רויטל סויד: ואין זה אלא מראה עד כמה הוועדה שלך מחוייבת אל הנושא- - -

יעל גרמן: ומי שחוקק את החוק זאת חברת הכנסת - - -

רויטל סויד: אבל למה את לא נותנת לי לומר את זה?

עאידה תומא סלימאן: וחברת הכנסת- - - אני גם אתן קרדיט לחברת הכנסת עליזה לביא.

עאידה תומא סלימאן: עליזה לביא הייתה יושבת ראש הוועדה לקידום מעמד האישה שחוקקה את החוק הזה - - -

יעל גרמן: ויפעת קריב היא זו שחוקקה.

עאידה תומא סלימאן: ויפעת קריב.

עאידה תומא סלימאן: עכשיו כשנתנו את הקרדיטים למי שצריך, בבקשה.

רויטל סויד: אנחנו דנים עכשיו בחוק שנקרא חוק הסרטונים.

רויטל סויד: הוא חוק שחוקק בכנסת הקודמת על ידי חברת הכנסת יפעת קריב וגם חברתי, חברת הכנסת עליזה לביא, הייתה יושבת ראש הוועדה.

רויטל סויד: והדבר שאותי הפתיע בכל השנתיים האחרונות כשאני כיושבת ראש השדולה למאבק בשיח אלים ובריוני ברשת הולכת ומגיעה בעיקר גם לבתי ספר, לחטיבות ולתיכונים, הדבר שהפתיע אותי היה העובדה שעל אף שיש פה חוק שממש קובע במפורש שאסור להעביר תוכן מיני פוגעני לא בסרטון ולא בתמונה ועל אף שיש על זה עונש של חמש שנות מאסר, זו ממש עבירה פלילית, בבתי הספר, בחטיבות הביניים לא תמיד היו מודעים לכך.

רויטל סויד: הקורבן לא תמיד ידעה, לרוב ידעה גם ידע אבל לרוב זה ידעה, לא תמיד ידעה שהיא קורבן והמקרבנים שהם לרוב חבריה לא תמיד ידעו שזו עבירה פלילית.

רויטל סויד: וזה הדהים אותי.

רויטל סויד: ולכן לאורך השנתיים האלה שאני יושבת ראש השדולה אני באמת הולכת ומעבירה את המסר הזה, מדברת אותו, מפיצה אותו ואומרת את הדברים.

רויטל סויד: אבל הקושי השני שנתקלנו היה דווקא מול יכולת האכיפה.

רויטל סויד: בין אם בגלל חוסר היכולת או קושי ביכולת בהסרת תכנים מיניים פוגעניים כי הם כבר רצו ברשת, ראינו את זה היטב בכל מה שקשור לפרשת אלנבי 40 והניסיונות שלנו להסיר את הסרטון של מה שקרה שם באותו בר, בין אם היה בהסכמה ובין אם לא היה בהסכמה, לא הייתה הסכמה להפצת התמונות.

רויטל סויד: והדבר השני שנתקל בקושי זה גם העובדה ש- - - אולי המילה היא לא קושי, אלא הייתה מן איזשהי סלחנות מסוימת כי לרוב מדובר בצעירים ובבני נוער.

רויטל סויד: עד שהגענו באמת לסיפור שרון פרי, השדרנית שהתמונות שלה נגנבו.

רויטל סויד: עם אומץ לב נדיר היא עלתה וחשפה את עצמה, סיפרה את הסיפור, השר ארדן מייד התגייס לעניין ופתאום ראינו שכשרוצים, אפשר.

רויטל סויד: גם למצוא את הטלפון הנייד, גם לעצור - - -

עאידה תומא סלימאן: זה תלוי מי האישה.

רויטל סויד: זה תלוי מי האישה.

רויטל סויד: אבל אני מקווה שסיפור שרון פרי הביא לשינוי בכל התפיסה.

רויטל סויד: בין בתפיסה של משרד לביטחון פנים, בין בתפיסה של המשטרה, שאגב, אני לא אומרת שאתם לא.

רויטל סויד: יש לכם קושי באכיפה של העניין הזה, אני לא טוענת שמשטרת ישראל לא עושה מספיק בנושא.

רויטל סויד: יש לה קושי טכני ואכיפה, אבל בעיקר בעיקר של הפרקליטות.

רויטל סויד: ולבוא היום בבוקר ולהתעורר ולראות את הכותרת ולהבין שפרקליט המדינה שי ניצן החליט להסיר את הכפפות במובן הזה שהוא לא יראה יותר את הנושא הזה כנושא שהוא בין בני נוער, נושא שולי, הפצת תמונות.

רויטל סויד: שתבינו, תמונה פוגענית, סרטון מיני עם תוכן פוגעני הוא אונס לכל דבר ועניין.

רויטל סויד: מי רוצה לצאת מהבית אחרי שתמונות כאלה מופצות.

רויטל סויד: מי רוצה לצאת ולהראות את פניה ברחוב.

רויטל סויד: מי רוצה בכלל באיזשהו אופן, ואני יכולה לומר לכם את זה מניסיון ומקשר עם צעירות שחוו את זה, מי רוצה בכלל לחיות.

רויטל סויד: ולכן, אני שמחה על הנושא הזה, שמחה על הדיון.

רויטל סויד: אני בטוחה שהוועדה תעקוב מקרוב אחרי היישום של החוק הזה.

רויטל סויד: עם כל הכבוד, כשמדובר על מכת מדינה 30 כתבי אישום זה לא מספיק ואין לי ספק שמעכשיו אנחנו נלך לכיוון של שינוי.

עאידה תומא סלימאן: תודה רבה לשתי חברות הכנסת.

עאידה תומא סלימאן: אני נותנת את זכות הדיבור לחבר הכנסת דב חנין.

עאידה תומא סלימאן: בבקשה.

דב חנין: תודה גברתי יושבת הראש.

דב חנין: אני מצטרף לברכות על הדיון החשוב הזה ואני מצטרף לכל הדברים שאמרת גברתי, ואמרתן חברותיי פותחות הדיון.

דב חנין: אני מברך על הודעתו של פרקליט המדינה, שי ניצן.

דב חנין: שינוי המדיניות הזה התבקש וטוב שהוא מתחיל להתרחש.

דב חנין: פעם היינו מדברים על רשתות חברתיות בתור מרחב וירטואלי, אבל המרחב הזה הוא לחלוטין ריאלי.

דב חנין: הוא לגמרי לא וירטואלי, הוא שייך לגמרי למציאות הישירה ביותר, העוטפת ביותר והקרובה ביותר לחיים של בני האדם, בוודאי לחיים של בני אדם צעירים.

דב חנין: ולכן, נדרשת פה מדיניות מאוד מאוד תקיפה.

דב חנין: אנחנו צריכים להשתחרר מאותה צורת חשיבה שאומרת, האם אנחנו רוצים שרשתות חברתיות תהיינה או לא תהיינה, האם רשתות חברתיות זה דבר טוב או זה דבר רע.

דב חנין: כל הדיון הזה הוא דיון שמפספס את העיקר.

דב חנין: כמו בעולם הקודם גם בעולם החדש יש הרבה מאוד דברים טובים ואנחנו רוצים לשמור עליהם, לפתח אותם ולקדם אותם.

דב חנין: אבל בדיוק כמו בעולם הקודם גם בעולם החדש יש דברים איומים ונוראיים.

דב חנין: ונגד הדברים האיומים והנוראיים האלה צריך לפעול בצורה מאוד תקיפה.

דב חנין: והאמת היא שנגד דברים איומים ונוראים בעולם של הרשתות החברתיות הכלים הרבה יותר חזקים והרבה יותר אפקטיביים.

דב חנין: הדברים נמצאים במערכת שמאפשרת לנו פעולה הרבה יותר ממוקדת, הרבה יותר קצרה, הרבה יותר פשוטה והרבה יותר קלה כדי להגיע לעבריינים ולמי שעושה מעשים אסורים.

דב חנין: מה שצריך לעשות זה לקבל החלטת מדיניות.

דב חנין: אני רואה את העמדה שפרסם שי ניצן כמשהו שבהחלט מבשר התחלה של מהלך כזה, אבל אם תהייה לנו מדיניות תקיפה אפשר יהיה עם התופעות האלה להתמודד ואפשר יהיה להתמודד איתן בצורה מאוד מאוד אפקטיבית.

דב חנין: וגם אנחנו צריכים להבין שאם המדיניות תהייה מספיק תקיפה ומספיק ברורה אנחנו לא נצטרך להגיע לאותם מצבים שבהם הנזק כבר נעשה ואנחנו צריכים להתמודד עם הסוסים לאחר שהם ברחו מהאורוות.

דב חנין: מדיניות תקיפה ונכונה יכולה לעצור את הנזקים בנקודת האפס.

דב חנין: תודה רבה.

עאידה תומא סלימאן: תודה, חבר הכנסת דב חנין.

עאידה תומא סלימאן: אני רוצה קודם כל לשמוע ממשרד המשפטים כדי לנסות לסכם את הדיון על חוק הסרטונים ונתרחב יותר לכלל האלימות נגד נשים באינטרנט.

עאידה תומא סלימאן: אז אם יש, מי קודם?

עאידה תומא סלימאן: ד"ר דותן קודם?

עאידה תומא סלימאן: בבקשה.

<דותן רוסו: כן, אז כפי שנאמר כאן, ממש לפני יומיים פורסמה הנחיית פרקליט מדינה בנושא.

<דותן רוסו: ההנחייה הזו למעשה מהווה תוצר של תהליך ארוך וממושך של גיבוש מדיניות שהיו מעורבים בו גורמים שונים במשרד המשפטים: פרקליטות, ייעוץ וחקיקה, משטרה - - -

יעל גרמן: יש קשר לדיון שנקבע כאן?

<דותן רוסו: עובדים על ההנחייה הזו מזה זמן רב, אבל כמובן שהדברים תומכים אחד בשני.

עאידה תומא סלימאן: אני חושבת שהלוואי שכל הדיונים היו גוררים אחריהם תגובה מיידית.

עליזה לביא: לפני חודש וחצי הם אמרו שעובדים - - -

עאידה תומא סלימאן: בסדר, הנה עבדו ועובדה.

<דותן רוסו: תהליך גיבוש של הנחיית פרקליט מדינה הוא תהליך ארוך, מעורבים בו גורמים רבים.

<דותן רוסו: פרסום ההנחייה, מועד של הפרסום לא נקבע בשל או בקשר לדיון הזה.

<דותן רוסו: ההנחייה הבשילה במועד שבו היא הבשילה והיא פורסמה.

<דותן רוסו: החשיבות שלה למעשה במספר מישורים: אחד, היא מהווה קול קורא.

<דותן רוסו: אנחנו רואים בזה חשיבות רבה מאוד, ההנחייה פורסמה והופצה במרבית כלי התקשורת ובכך היא מעבירה מסר מאוד ברור גם לעבריינים פוטנציאלים, גם לבני נוער, לחברה בכללותה.

<דותן רוסו: דווקא בעבירה מהסוג הזה שיש לגביה בהקשרים מסוימים חוסר מודעות מספקת בוודאי מצד צעירים יש חשיבות רבה מאוד לקול הקורא הזה ככזה.

<דותן רוסו: ההיבט השני הוא ההיבט האכיפתי.

<דותן רוסו: ההנחייה קובעת ככלל שכאשר נמצא שיש ראיות נגד חשודים הכלל הוא שהם יועמדו לדין.

<דותן רוסו: זו אמירה משמעותית.

<דותן רוסו: וההנחייה מדגישה גם שגם כאשר, אפילו כאשר מדובר בקטינים, הנטייה תהייה להעמיד לדין להוציא חריגים שפורטו בהנחייה.

<דותן רוסו: זו גם כן אמירה משמעותית.

<דותן רוסו: יש היבטים נוספים של ההנחייה שיש להם משמעות רבה, במיוחד אולי מנקודת המבט של קורבנות העבירה כמו לדוגמה הנתיבים שבאמצעותם אפשר יהיה לפעול להסיר תכנים שפורסמו.

<דותן רוסו: זה היבט חשוב מאוד שהוא חורג מההיבט האכיפתי הישיר, הגרעין הקשה.

<דותן רוסו: היבט נוסף של שמירה על פרטיות המתלוננות מתוך הקפדה על קיום הדיונים בדלתיים סגורות וכן הלאה.

<דותן רוסו: הדבר הזה גם מקדם את האפשרות שקורבנות עבירה יתלוננו כי הרי יש חשש מעצם קיומו של הליך פלילי ועל המשמעויות, ההד התקשורתי שעשוי להתקבל לכך.

<דותן רוסו: מעבר לכל אלו הפרקליטות ומשרד המשפטים נקטו ביוזמה כבר לפני מספר חודשים שהיא ייחודית מאוד שבה עובדי הפרקליטות ועובדי משרד המשפטים עוברים בבתי ספר ומדברים בפני בני נוער.

<דותן רוסו: חברתי כאן, עורכת דין וגנר, עתידה, עכשיו ממש שמעתי שעתידה - - -

<לילך וגנר: ביום שני אני הולכת להעביר שיעור בחטיבת ביניים ברחובות והשתתפתי כבר בשני סשנים של הפרויקט הזה.

<לילך וגנר: וזה פרוייקט שמשרד המשפטים לוקח מאוד מאוד ברצינות ומגייס את כלל העובדים לנושא הזה של לימוד דווקא בחטיבות הביניים שבעינינו זה הגיל הקריטי.

<לילך וגנר: בין היתר העמדתם על כך שקיימות עבירות פליליות חמורות שהם יכולים להיות חשופים להם במידה שהם יפעלו בניגוד לחוק.

<לילך וגנר: גם בהיבט של בריונות ברשת בכלל וגם בהיבט של חוק הסרטונים בפרט, כאשר אנחנו מציגים בפניהם תרחישים בדיוניים, אבל שכמובן קורים במציאות ומבקשים את הפידבק שלהם לתרחישים האלה.

<לילך וגנר: חברת הכנסת סוויד סיפרה שהיא גילתה חוסר מודעות של הנוער.

<לילך וגנר: אני חייבת להודות שמהניסיון האישי שלי בני הנוער יודעים, הם רואים את הקמפיינים התקשורתיים שנעשים.

<לילך וגנר: הם יודעים שמדובר בעבירה פלילית.

<לילך וגנר: צריך להעמיד אותם על הדברים כדיוקם, להסביר להם שלא רק הבנאדם שמפרסם את הסרטון הוא הבנאדם הרע, אלא גם כל המעגלים הנוספים בשרשרת הפרסום, שכפי שחברת הכנסת לביא יודעת זה עמד בבסיס תיקון החקיקה.

<לילך וגנר: ההגעה למעגלים הנוספים של ההפצה הם - - -

עליזה לביא: אני כל כך נרגשת לשמוע אותך מדברת על זה, את יודעת את זה.

<לילך וגנר: אני שוב ושוב אומרת את זה- - -

עליזה לביא: את יודעת את זה.

עליזה לביא: אני חייבת רק לספר לכולם, משום שההתנגדות החזקה ביותר נשמעה ממך.

עליזה לביא: אז אני מתה להיות זבוב בכיתה שאת מעבירה את השיעור לתלמידים ומשכנעת אותם שהחוק הזה נורא חשוב.

עליזה לביא: כי לראות אותך מדברת היום על החוק הזה, כך נוצר שינוי במשרד המשפטים.

<לילך וגנר: אנחנו בתחילה באמת התנגדנו לחוק וחברת הכנסת לביא מזכירה לי את זה, לא מהטעם שאנחנו חושבים שההתנהגויות האלה הן חיוביות, אלא מהטעם שחשבנו שדיי בחוק הגנת הפרקטיות.

<לילך וגנר: הכאנו על חטא, במהלך הליך החקיקה התגייסנו אליו ותמכנו בתיקון החקיקה.

<לילך וגנר: אני חושבת שהעלאה של הנושא הזה למודעות היא חשובה ביותר.

<לילך וגנר: משרד המשפטים יודע שהדרך פה, האכיפתית היא רק אחת הדרכים להילחם בתופעה הזאת.

<לילך וגנר: והדרך החינוכית היא חשובה לא פחות ואולי יותר.

עאידה תומא סלימאן: אני מאוד שמחה לשמוע על המאמצים שאתם משקיעים בזה.

עאידה תומא סלימאן: הייתי רוצה לדעת יותר פרטים על עד כמה אתם נכנסים לבתי ספר, מי בדיוק, כמה אתם יכולים לכסות מבחינת בתי ספר שאפשר להופיע.

עאידה תומא סלימאן: כי אני יודעת שזה לא יכול להיות שעובדי המשרד יוכלו להגיע לכלל בתי הספר במדינת ישראל על כל הגוונים ועל כל הסוגים של מערכות החינוך ואני בדיוק רציתי וישבתי וחשבתי שנכון, הגישה שמזהירה את אלה שיכולים להיות עבריינים פוטנציאליים של להיות חלק מהעברת הסרטונים זה מאוד חשוב, אבל אני חושבת שגם כדאי מאוד לשים לב, וזה אולי למערכת החינוך, לאו דווקא למשרד המשפטים, של סדנאות שמסבירות לנוער גם כן איך להגן על עצמו לא ליפול קורבן לדברים כאלה.

עאידה תומא סלימאן: אני מכירה הרבה סיפורים על צעירות.

עאידה תומא סלימאן: אחד המקרים שאני מכירה מאוד שבתקופה מסוימת חשבה שהיא מאוהבת, כולנו מכירים את זה, בגיל הזה חושבים שזה לעולם יהיה והקשר יישאר ומאמינים לכל ובאמת היא צולמה והבחור הפיץ את הסרטון ברגע הראשון שהיה להם ריב והגיע המצב עד כדי כך שהיא ומשפחתה היו צריכים לעקור ולנוד עד קנדה, לחיות שם, כדי להתרחב מכל האווירה שסובבה.

עאידה תומא סלימאן: אני חושבת שאולי כדאי אחר כך שנשמע ממערכת החינוך, אם יש להם תכניות מיוחדות בנושא הזה.

עליזה לביא: האמת שכך התחיל החוק הזה.

עליזה לביא: כך התחיל.

עליזה לביא: הגיעה לוועדה סטודנטית שסיפרה על מה שקרה לה - - -

עאידה תומא סלימאן: מה דעתך שאני אתן לך עכשיו בדיוק זכות דיבור ואז תגידי את כל ה- - - אני רואה שאת מתלהבת אז בואי נעשה את זה כמו - - -

עליזה לביא: תודה גברתי יושבת הראש.

עליזה לביא: הפינג פונג הזה בינינו זה רק, את יודעת, באמת להראות איך מובילים שינוי גם תודעתי כי לא מעט פעמים אנחנו נתקלים בחומות בצורות, גם ממשרד המשפטים, גם המשרד הכלכלה, זה לא החוק היחידי.

עליזה לביא: וצריך להבין שהמציאות באמת השתנתה.

עליזה לביא: אני מברכת את המשרד, את השרה על היוזמה זה באמת יוזמה מהרגע הראשון.

עליזה לביא: אני יודעת שמשרד המשפטים החליט על היוזמה לפני שהיא נכנסה וזה לזכותכם.

עליזה לביא: משרד שלוקח אחריות על המודעות, על להיכנס לבתי הספר.

עליזה לביא: אני מזכירה לכולם, גברתי יושבת הראש, על המעקב על התכניות בין המינים שאנחנו רואים שהתקציבים לא גדלים.

עליזה לביא: אז הינה יש פה עזרה ממשרד תומך, משרד המשפטים, שבא ומספר.

עליזה לביא: אבל - - -

עאידה תומא סלימאן: כן, אבל הדגשים הם שונים.

עאידה תומא סלימאן: הם לא יעסקו בשוויון בין המינים הם עוסקים יותר בצד של העבירה.

עליזה לביא: גברתי, תראי, אנחנו נמצאים כמעט שלוש שנים אחרי שחברת הכנסת לשעבר, יפעת קריב, הובילה חוק פורץ דרך.

עליזה לביא: ואני מאוד שמחה שחברתי יעל גרמן ואחרות באמת עושות את הדיון המהיר הזה בסוגייה המאוד כואבת הזו לבוא ולראות איך חוק לא ממומש.

עליזה לביא: איך יכול להיות שיש כזה פער בין משך זמן, בין העובדה שמציגים את החוק הזה, חוק הסרטונים, שהוא פורץ דרך.

עליזה לביא: בכל במה אפשרית אומרים יופי יש לנו מה ללמד את העולם.

עליזה לביא: ובאמת העולם רוצה ללמוד.

עליזה לביא: הנה רק בדנמרק אנחנו רואים שהיום רוצים לחוקק שם את חוק הסרטונים.

עליזה לביא: אני בקשר מאוד טוב עם השגריר, אנחנו מעבירים חומרים, אנחנו מדברים, אנחנו מסבירים.

עליזה לביא: הייתי במועצת אירופה לפני שבועיים.

עליזה לביא: בוועדה למעמד האישה שם מאוד מתעניינים בחוק הסרטונים שלנו.

עליזה לביא: אבל מצד שני, כשבאים ומדברים על פריצת דרך איך מממשים את זה, איך מטמיעים את זה, איך לא סוגרים תיקים.

עליזה לביא: אני מזכירה לגברתי, על תיק מאוד קשה, פרקליטות המדינה יודעת, בדרום, שתלמיד עושה את מה שהוא עושה לבת כיתתו, האמא מעורבת שם, בית הספר מעורב שם והתיק נסגר.

עליזה לביא: לא מקרה באוויר, לא עוד איזה מקרה, מקרה שאתם סוגרים אותו מחוסר ראיות.

עליזה לביא: אני פונה לפרקליט המדינה, אני פונה לשרת המשפטים, אין תשובות.

עליזה לביא: איך אפשר לסגור תיק כזה וזה הראייה.

עליזה לביא: אני אומרת לך, אני עם כאבי בטן.

עליזה לביא: למה אני עם כאבי בטן?

עליזה לביא: כי החוק הזה נחקק למרות משרד המשפטים.

עליזה לביא: אז מצד אחד לבוא ולראות יוזמות ברוכות חברתיות נהדרות, לצאת לקהילה של המשרד, על הכיפאק, אבל זה לא מתכתב עם המציאות של האכיפה.

עליזה לביא: זה לא מתכתב עם המציאות של הבשלה של תיקים.

עליזה לביא: אין בכלל קשר בין מספר התיקים לבין משך הזמן שעבר מאז שהחוק פורץ הדרך הזה חוקק.

עאידה תומא סלימאן: תודה, חברת הכנסת עליזה.

עאידה תומא סלימאן: זאת בדיוק הסיבה שהעלינו בזמנו, חברת הכנסת יעל גרמן ואני, את ההצעה לסדר והתדיינו.

עאידה תומא סלימאן: זה היה פרסום על הנתונים של הגשת כתבי אישום - - -

יעל גרמן: ליאת בר סתיו כתבה את זה.

עאידה תומא סלימאן: כן.

עאידה תומא סלימאן: אני הייתי רוצה לשמוע אם יש לכם נתונים מעבר למה שפורסם, אם יש משהו שאתם רוצים להוסיף לפני שאנחנו נתקדם.

<דותן רוסו: בכל האמור בתיקים שנפתחו ומצויים בחקירה, עורכת דין קילנר תוכל להשיב.

<דותן רוסו: לגבי הפרקליטות, הרי שהוגשו עד עתה 30 כתבי אישום במסגרתם יוחסו ל-30 נאשמים שונים 42 עבירות.

יעל גרמן: מתוך כמה פניות?

<דותן רוסו: כפי שאמרתי, תיקים שנפתחו ומצויים בחקירה, עורכת דין קילנר תוכל להשיב.

<דותן רוסו: מבין ה-30 תיקים הללו 22 תיקים עדיין מתנהלים.

<דותן רוסו: שמונה הסתיימו, שישה מתוכם בהרשעה, זה במישור של הנתונים.

<דותן רוסו: כפי שצויין גם קודם לכן, סוג העבירות הזה הרבה פעמים מעורר קשיים ראייתים ניכרים מאוד.

<דותן רוסו: זה שרשראות פרסום, לא תמיד אפשר להגיע למקור, לא תמיד אפשר לזהות את הגורמים השונים בתוך השרשרת.

<דותן רוסו: וצריך לזכור שזה חוק חדש שבהתחשב בכך 30 כתבי אישום ונצרף לכך את ההנחייה שפורסמה עכשיו שבעצם מגבשת מדיניות ומסמנת כיוון מאוד ברור, אני חושב שבסך הכל המדיניות האכיפתית היא סבירה ומניחה את הדעת במיוחד במובן שצופה פני עתיד מכאן ואילך מדובר בסופו של דבר - - -

עאידה תומא סלימאן: סבירה ומניחה את הדעת, בוא נחכה ונראה איך תוצאות ההנחיות החדשות יהיו ואז נוכל באמת לנוח על דעתנו ברגע שנראה שבאמת אנשים שעוברים על החוק ופוגעים פגיעות מאוד קשים בנשים או בבני נוער באמת יקבלו את מה שמגיע להם כעונש על מה שענו.

עאידה תומא סלימאן: בינתיים, בוא נגיד, שאנחנו היינו מאוד מודאגות ולא נחנו על דעתנו כשראינו שרק 30 כתבי אישום הגיעו.

עאידה תומא סלימאן: אבל בכל זאת הייתי רוצה לשמוע מרב פקד ליאת קילנר - - -

אורלי לוי אבקסיס: עאידה, 30 כתבי אישום מתוך כמה תלונות?

עאידה תומא סלימאן: בדיוק אני שואלת את האחראית על הנושא במשטרה כמה תלונות היו, מה קרה עם התלונות האלה, מה עדיין תחת חקירה, בוא נשמע.

<ליאת קילנר: לגבי מספרים של פתיחת תיקים ב-2014 נפתחו 112 תיקים, ב-2015 – 206 תיקים וב-2016 – 159 תיקים.

יעל גרמן: האם כל תלונה זה תיק?

<ליאת קילנר: בגין כל תלונה נפתח תיק.

<ליאת קילנר: אני רק רוצה לחזור רגע צעד אחורה - - -

<קריאה: זה תיק חקירה זה לא הליך משפטי.

עאידה תומא סלימאן: ברור.

עאידה תומא סלימאן: אנחנו עדיין במשטרה.

<ליאת קילנר: אני רוצה רגע קצת להסביר.

<ליאת קילנר: אז קודם כל אני רוצה לחזור קצת אחורה ולספר שגם אנחנו כמשטרה מאחר והטיפול והאכיפה בתיקים האלה, מעבר לטיפול הפלילי הרגיל יש את האלמנט של הנזק ומניעת הנזק בנושא של הסרת תכנים שאולי ניגע בו בהמשך.

<ליאת קילנר: גם אנחנו מאחר ואנחנו מודעים שברגע שהנזק כבר קורה קשה להחזיר את הדברים לקדמותם אנחנו גם נוטלים חלק במאמץ המניעה, אם זה בהגעה לבתי ספר.

<ליאת קילנר: לא דובר פה על - - - אמנם זה הוועדה למעמד האישה, אבל חשוב להבין שבנושא הזה של הפצת סרטונים גם גברים הם חלק מהסיפור.

<ליאת קילנר: יש תופעה שידועה בעולם, לא רק במדינת ישראל, בשם sextortion, תופעה חמורה מאוד, שבמסגרתה מצולמים ללא ידיעתו של מי שנוטל חלק בשיחה סרטונים בעלי תוכן מיני.

<ליאת קילנר: אותו בנאדם בעצם מאויים שאם לא ישלם כך וכך התכנים בעצם יופצו למשפחתו, לחבריו.

<ליאת קילנר: חשוב לומר שהעבריינים במקרה זה הם לא עבריינים ישראלים.

<ליאת קילנר: מדובר בכנופיות שיושבות בכל העולם ופועלות כנגד קורבנות בתפוצה רחבה.

עאידה תומא סלימאן: הם השתכללו, אפילו אם מישהו מסרב לשלם פותחים דף פייסבוק בשמו הפרטי, מתלבשים על מאגר החברים שלו, מפיצים לחברים שלו.

<ליאת קילנר: חשוב לומר שבעולם הזה של הסייבר, עברייני סייבר לא נחים על זרי הדפנה והם הולכים ומשתכללים.

אורלי לוי אבקסיס: ואיך שיתופי הפעולה שלנו עם משטרות ברחבי העולם בנושא הזה?

<ליאת קילנר: אז אני רוצה לגעת בדיוק בעולם הזה.

<ליאת קילנר: כי אם למשל הזכרתי את תופעת ה-sextortion או, נשים את זה רגע בצד, תוכן מיני שמצולם פה בארץ ומופץ לרבות באתרים בחו"ל ובפלטפורמות בחו"ל.

<ליאת קילנר: אז קודם כל, אתרים בחו"ל, ככל שמדובר במדינה שיש לנו קשרי עבודה איתה דרך Interpol ומדובר במדינות רבות, בהרבה מקרים אנחנו פונים דרך צינורות ה-interpol לעמיתים שלנו במדינות ומבקשים הסרה של התוכן.

<ליאת קילנר: בהרבה מקרים זה עובד.

<ליאת קילנר: זה אמנם מסלול וולנטרי, אני לא יכולה להוציא פה צו שיפוטי ישראלי ולהחיל אותו בחו"ל, זה עובד.

<ליאת קילנר: שוב, אין הסרה מלאה.

<ליאת קילנר: אנחנו מנסים להסיר ככל שניתן.

<ליאת קילנר: אנחנו לא יכולים לעבור על כל מכשיר פלאפון שבמסגרתו עובר תוכן.

<ליאת קילנר: ושוב אני חוזרת לנושא שבאמת חשוב הנושא של מניעה וחינוך והדרכה.

<ליאת קילנר: לא רק בצד, דיברתם על הצד של העבריינים, גם בצד של הקורבנות הפוטנציאליים יש מה לעשות.

<ליאת קילנר: ציינת שילדה או נערה או אפילו אישה, התוכן מצולם לפעמים בידיעתה.

<ליאת קילנר: חשוב שתהייה הבנה מה המשמעות של העניין הזה.

<ליאת קילנר: יש גם את כל העולם הזה של פריצה לתוך חשבונות ובעצם גניבת תוכן ללא ידיעה והפצה.

<ליאת קילנר: זה עולם מאוד מאוד רחב.

<ליאת קילנר: העולם הזה של ההפצה לפעמים הוא חלק מחקירה הרבה יותר רחבה של פריצה לתוך חשבונות ענן, של חדירה לתוך מחשבים.

<ליאת קילנר: זאת אומרת, הסיווג הוא לפעמים הרבה יותר רחב ממה שנראה וברור שמדובר בעולם עצום.

<ליאת קילנר: אז דיברנו על הנושא של מניעה, הנושא הבינלאומי.

<ליאת קילנר: כל תלונה שמוגשת נפתחת תיק פלילי.

<ליאת קילנר: אני חייבת לומר שאם מוגשת תלונה בנושא של sextortion למשל, זאת תהייה תלונה שתסווג כאיומים.

<ליאת קילנר: היא לא תסווג בהכרח- - - זאת אומרת, העבירה העיקרית פה היא העבירה של האיומים.

<ליאת קילנר: העבירה הנלווית היא בעצם הנושא של ההפצה.

<ליאת קילנר: אז לכן חשוב לקחת את הנתונים ולהבין שלא בהכרח אם אנחנו עושים חיתוך לפי העבירה לפי חוק מניעת הטרדה מינית אנחנו מקבלים תמונה מלאה- - -

עאידה תומא סלימאן: כלומר, הנתונים שנתת לנו עכשיו על - - -

<ליאת קילנר: הם בחיתוך לפי עבירה על חוק מניעת הטרדה מינית.

עאידה תומא סלימאן: אבל זה לא כולל את סוג העבירות של - - -

<ליאת קילנר: לא בהכרח.

<ליאת קילנר: שוב, יכול להיות שהחוקר בתחנה - - -

עאידה תומא סלימאן: סיווג את זה תחת עבירה אחרת.

<ליאת קילנר: סיווג את זה כאיומים, סיווג את זה לפי חוק הגנת הפרטיות.

<ליאת קילנר: אם מדובר בקטין יכול להיות שסיווג את זה לפי חוק העונשין- - -

עאידה תומא סלימאן: זאת אומרת שיש להם תיקים מעבר ל- - -

<ליאת קילנר: לא, יכול להיות שסווג והוגש כתב אישום בגין העבירה שסווג זה גם יכול להיות.

<ליאת קילנר: זה לא אומר שלא הייתה אכיפה או לא היה טיפול.

עאידה תומא סלימאן: בסדר, לא, לא, לא, אני לא מדברת עכשיו על הקטע של אכיפה.

עאידה תומא סלימאן: כלומר, בתלונות שהגיעו למשטרת ישראל יכול להיות שיש מספר של תלונות שלא נכללו, לא במכוון, לא נכללו בסטטיסטיקה שנתת לנו, כלומר, התופעה יכולה להיות יותר רחבה.

<ליאת קילנר: מצויות בסטטיסטיקה אחרת.

<ליאת קילנר: טופלו, נחקרו והוגשו בגינן כתבי אישום על עבירות אחרות, זה גם יכול להיות.

עאידה תומא סלימאן: מה שאני רוצה להדגיש עכשיו זה לא- - - מה שאני רוצה להדגיש שיכול להיות שהתופעה ומספר התלונות הוא מעבר לסטטיסטיקה שקיבלנו.

עאידה תומא סלימאן: זה מה שאני - - -

<ליאת קילנר: מה שאני אומרת זה שהעבירה הזאת היא חלק מקשת רחבה של מקרים שהם כולם באותו תחום.

<ליאת קילנר: כולם מטופלים, שוב ה- - -

עאידה תומא סלימאן: כן, אבל את ישר הלכת לנושא של מניעה.

עאידה תומא סלימאן: אני הייתי רוצה לדעת מה קרה עם התיקים שאכן נפתחו.

עאידה תומא סלימאן: איפה זה עומד.

<ליאת קילנר: התיקים האלה מטופלים, כמו כל תיק חקירה מועברים להחלטה של הפרקליטות, זה תיקים שנמצאים בסמכות הפרקליטות.

עאידה תומא סלימאן: אני יודעת.

עאידה תומא סלימאן: אני יודעת סטטיסטיקה.

מירב בן ארי: מה את יכולה לתת דוגמה רגע שניה על כתב אישום שהתגלגל, כמו שאומרת יושבת הראש, למשפט, מה העונש?

מירב בן ארי: מה העונש שמקבלים?

עאידה תומא סלימאן: אבל גם לפני העונש, חברות הכנסת, לפני, אני גם הייתי רוצה לדעת, הוגשו 250 תיקים.

עאידה תומא סלימאן: מה קרה איתם?

עאידה תומא סלימאן: כלומר, איפה זה עומד, כמה הועברו לפרקליטות- - -

אורלי לוי אבקסיס: כמה נסגרו ובאיזה תואנה.

אורלי לוי אבקסיס: אנחנו מנסים לבדוק אם יש כשל ואיפה הוא בתוך השרשרת.

<ליאת קילנר: חשוב להגיד שאנחנו יכולים לסגור תיקים רק אם העבריין לא נודע.

<ליאת קילנר: זה תיקים שהם בעצם בסמכות גניזה של פרקליטות אז- - -

מירב בן ארי: יש לך דוגמה לתיק שהגיע למשפט?

<דותן רוסו: בוודאי.

<דותן רוסו: ברמה המספרית, כמו שאמרתי, מתוך 30 כתבי אישום 22 עדיין מתנהלים.

<דותן רוסו: מתוך השמונה הנותרים שישה הסתיימו בהרשעה.

מירב בן ארי: מה העונש?

<דותן רוסו: אני מתייחס לעונש, כן.

אורלי לוי אבקסיס: אבל זה לא התחום שלהם.

<דותן רוסו: אני אומר, ממש לאחרונה התקבל - - -

עאידה תומא סלימאן: בואו נעשה קצת סדר, אני מבקשת עכשיו.

עאידה תומא סלימאן: אנחנו כן נרצה לדעת מה העונש, אבל לפני זה, לפני שמגיעים אליך לפרקליטות, אתה תוכל לדווח לי עכשיו על מה שאתם החלטתם להגיש כתבי אישום.

עאידה תומא סלימאן: אני רוצה לדעת מ-250 תלונות או 160 ומשהו שהיו ב-2016 מה כן נסגר, כמה תיקים נסגרו, כמה תיקים הועברו לפרקליטות ונאמר עם המלצה להגשת כתבי אישום וכמה בסוף הוגשו.

עאידה תומא סלימאן: מאוד פשוט.

<דותן רוסו: כפי שנאמר, לגבי מספר התיקים שנפתחו הכתובת היא המשטרה.

<דותן רוסו: לגבי מספר כתבי האישום כפי שנתתי- - -

עאידה תומא סלימאן: בגלל זה אני שאלתי, אני רוצה לקבל תשובה.

<דותן רוסו: אני רק אומר משפט אחד נוסף.

<דותן רוסו: ממש לפני זמן קצר ב-11 בינואר 2017, ממש עכשיו, התקבל פסק דין של בית המשפט המחוזי בערעור שהמדינה הגישה על פסק דין של בית המשפט השלום שבו בית המשפט השלום החליט בגזר הדין שלו שלא להרשיע קטין שביצע עבירה.

<דותן רוסו: הרי שמדובר בקטינים השיקולים הם הרבה יותר מורכבים ובית המשפט המחוזי קיבל את ערעור המדינה.

<דותן רוסו: זה פסק דין שבמובן הזה הוא תקדימי והוא אמירה ודברים הרבה פעמים, בהקשר של ענישה, הם נעשים באופן מדורג.

<דותן רוסו: מתחילים מפסק דין שהוא קובע איזשהו סטנדרט, קובע אמירות, גם אם הענישה היא לא ממצה ומשם עולים ואני אקריא לכם ממש פסקה קצרה.

<דותן רוסו: בית המשפט מצטט את המדינה ואומר "מדובר בעבירה קשה ביותר, עבירה מכוערת.

<דותן רוסו: נפיצותה של העבירה והצורך להלחם בה צריכים לעמוד במרכז הבמה.

<דותן רוסו: קל מאוד לבצע את העבירה, קשה מאוד לחשוף אותה, יש להלחם בה בתוך נקיטת מדיניות של אפס סובלנות לתופעות מסוג זה ובית המשפט צריך לתרום את חלקו", זה המדינה אומרת ובית המשפט מאמץ.

יעל גרמן: למה קשה לחשוף את העבירה, זאת עבירה שרואים - - -

<דותן רוסו: הכוונה היא לאו דווקא לחשוף את עצם העבירה, אלא אלו שביצעו את העבירה.

רויטל סויד: להתחקות אחר כל המשרשרים.

<דותן רוסו: ולכן, כשיש פסק דין כזה של בית המשפט המחוזי, זה עבירה בסמכות של בית משפט השלום שהיא בעצם קובעת מעבר לענישה - - -

אורלי לוי אבקסיס: מעבר לנימוקים אוקיי?

אורלי לוי אבקסיס: - - -

עאידה תומא סלימאן: כן, הוא אמר שיש.

אורלי לוי אבקסיס: הקורלציה בין הנימוקים שהם נוראיים וכולי לבין העונש, לבין גזר הדין.

אורלי לוי אבקסיס: כי בסופו של דבר אנחנו רוצים לדעת אם יש מבחינת החוק את הסעד או את העונש, איך שלא תקרא לזה, כי בטח יש בזה גם פיצוי כספי, אני מאמינה.

אורלי לוי אבקסיס: והאם הם נותנים את הרף הגבוה או את הרף הנמוך של העבירה, לעונש.

<דותן רוסו: מאחר שמדובר בקטין וזה בדלתיים סגורות אני לא אכנס לפרטים.

<דותן רוסו: אני רק אומר, בהקשר הספציפי הזה, כמו שבעניינו של כל נאשם, ודאי בעניינו של קטין, גורמי הטיפול מעורבים וכן הלאה.

<דותן רוסו: יראו המדינה כך שהנאשם יורשע כך שבמובן הזה יהיה הקלון הפלילי, ויש לזה משמעויות רבות, במיוחד בעניינו של קטין, יש לזה השלכות גם לעתים בהרבה היבטים- - -

אורלי לוי אבקסיס: אתה בחרת להביא לנו את הדוגמה של הקטין - - -

עאידה תומא סלימאן: חבר'ה, אני מאוד מבקשת אני - - -

אורלי לוי אבקסיס: תן לנו דוגמה אחרת- - -

<דותן רוסו: חשוב לזהות את המגמה.

עאידה תומא סלימאן: אני רוצה - - - תשמע, אנחנו לא שואלים מי הוא הקטין, אנחנו לא שואלים מה.

עאידה תומא סלימאן: הקראת שם נימוקים מאוד קשים.

עאידה תומא סלימאן: אפשר לדעת מה היה גזר הדין?

<דותן רוסו: בסופו של דבר בית המשפט השלום נמנע מהרשעה.

<דותן רוסו: בית המשפט המחוזי קיבל את ערעור המדינה והרשיע.

<דותן רוסו: אבל אני אומר, חשוב להבין שכשחוק נכנס לתוקף מתחיל תהליך.

<דותן רוסו: מתחיל תהליך, הוא לא מסתיים עם חקיקת החוק.

<דותן רוסו: והמגמה כאן היא ברורה - - -

עאידה תומא סלימאן: ברור, ברור לנו.

עאידה תומא סלימאן: אבל מה שאנחנו עושות עכשיו, אנחנו עושות תחנות ביניים ובודקות איפה אנחנו כן עומדים מיישום החוק.

עאידה תומא סלימאן: ואחד הדברים שאנחנו כן נרצה לדעת בנקודת הזמן הנתונה עכשיו, אנחנו לא סתם העלינו את הדיון.

עאידה תומא סלימאן: העלינו כי ראינו שהיישום והאכיפה הוא לא בדיוק מה שחשבנו מההתחלה.

עאידה תומא סלימאן: אז בגלל זה אנחנו מעלים.

עאידה תומא סלימאן: יש תפקיד של בתי המשפט והעונשים שהם נותנים.

עאידה תומא סלימאן: החוקים נגד הטרדות מיניות הם כבר שנים על גבי שנים ועדיין מדברים על מה בתי המשפט נותנים כגזר דין.

עאידה תומא סלימאן: יש למשטרה תפקיד ויש לפרקליטות.

עאידה תומא סלימאן: ובינתיים אני מתעקשת שאלה אחרונה לקבל עליה תשובה ומיידית בלי להסתובב, בלי נימוקים.

עאידה תומא סלימאן: יש לכם את הסטטיסטיקה של מה נעשה עם התיקים שאכן נפתחו בשנים האחרונות, איפה הם עומדים, כמה נסגרו, או לא.

<קריאה: 30 תיקים - - -

עאידה תומא סלימאן: לא, לא.

עאידה תומא סלימאן: ה-30 תיקים כבר הוגש בהם כתב אישום.

עאידה תומא סלימאן: אני רוצה לדעת ה-150, ה-250 תלונות שהוגשו, מה קורה איתן.

עאידה תומא סלימאן: יש?

עאידה תומא סלימאן: אז בבקשה, מהר כדי שנוכל - - -

<עדי זגורי: מבחינת ה-159 תיקים שציינו שנפתחו ב-2016, כ-68 תיקים גנוזים- - -

אורלי לוי אבקסיס: מה העילה לגנוז תיק?

<עדי זגורי: יכולה להיות עבריין לא נודע, יכול להיות חוסר ראיות.

<עדי זגורי: העילות הן מגוונות בהתאם לנסיבות- - -

עאידה תומא סלימאן: מה ההבדל בין לסגור את התיק מחוסר ראיון ולגנוז אותו מחוסר ראיות?

<עדי זגורי: גניזה וסגירה זה - - -

מירב בן ארי: גניזה זה סגירה.

מירב בן ארי: יש פשוט שלוש עילות.

עאידה תומא סלימאן: גניזה זה סגירה, אוקיי, בסדר.

<דותן רוסו: יכולות להיות עילות נוספות.

עאידה תומא סלימאן: ומה הם השאר?

יעל גרמן: אני מבקשת רק להעיר שבמקרה של קטינים זה קריטי כי ההתיישנות היא שנה.

יעל גרמן: זאת אומרת שאם לא פועלים תוך שנה ומחליטים באמת לגנוז אז גמרנו - - -

<דותן רוסו: בכפוף לאישור היועץ המשפטי לממשלה שניתן פעמים רבות, כן.

יעל גרמן: כי ההתיישנות תחול ואי אפשר יהיה בכלל - - -

<דותן רוסו: אפשר להגיש כתב אישום גם כעבור שנה באישור היועץ המשפטי לממשלה, הסמכות הוא השר וזה קורה לעתים קרובות.

עאידה תומא סלימאן: אוקיי.

עאידה תומא סלימאן: בבקשה.

<עדי זגורי: כמו שציינתי התיקים נסגרו, 68 תיקים ב-2016, אם זה עבריין לא נודע, חוסר ראיות או אין עניין לציבור - - -

אורלי לוי אבקסיס: מה זה אין עניין לציבור בדבר כזה?

אורלי לוי אבקסיס: תסלחו לי, הדבר הזה צריך לצאת מהלקסיקון שלכם.

יעל גרמן: אין מספיק כוח אדם למשטרה.

אורלי לוי אבקסיס: התואנה הזו שסוגרים תיק - - -

עאידה תומא סלימאן: עד כמה שידוע לי ששינו את זה.

עאידה תומא סלימאן: שיניתם את זה או לא, נשמע שלא השתנה.

<דותן רוסו: זה לדיון אחר.

<דותן רוסו: אני רק אומר- - -

אורלי לוי אבקסיס: בדיוק.

אורלי לוי אבקסיס: זה אחד הדברים שאין להם - - - זה מן סעיף סל כזה - - -

עאידה תומא סלימאן: אוקיי, בואו נשמע את - - -

<דותן רוסו: אני אומר זה לדיון אחר רחב יותר, אבל עילת הסגירה של חוסר עניין לציבור, המשמעות שלה, וכך גם הפרקליטות, זו הטרמינולוגיה שהפרקליטות משתמשת בה הוא מכלול נסיבות העניין אינו מצדיק העמדה לדין.

<דותן רוסו: אני אתן דוגמה, אם מדובר בבן 12.5, אני נותן בכוונה דוגמה קיצונית- - -

אורלי לוי אבקסיס: אוהב את הדוגמאות של הקטינים - - -

עאידה תומא סלימאן: לא נוכל לקיים עכשיו דיון.

עאידה תומא סלימאן: אם יש מושג אחר ועכשיו בדיוק העלית אותו ואנחנו כבר העברנו ביקורת 100 אלף פעמים על המושג הנדוש הזה שנקרא חוסר עניין לציבור.

עאידה תומא סלימאן: אם יש חוסר עניין לציבור בעבירות כאלה לא היינו יושבות פה ולא היינו מדברות על הנושא- - -

יעל גרמן: וגם שי ניצן לא היה אומר מה שאמר.

עאידה תומא סלימאן: וגם שי ניצן לא היה אומר מה שאמר.

עאידה תומא סלימאן: אז בואו תנטשו כבר את המושג הזה ואל תשתמשו בו עוד.

עאידה תומא סלימאן: אין דבר כזה חוסר עניין לציבור.

עאידה תומא סלימאן: הכנסת סתם בא לה לחוקק חוק?

<עדי זגורי: אני אחדד, כפי שנאמר פה על ידי משרד המשפטים, המינוח המלא זה אין הצדקה להעמיד לדין - - -

עאידה תומא סלימאן: אז אין הצדקה להעמיד לדין.

<עדי זגורי: וכפי שהוא הסביר בהרחבה.

<עדי זגורי: חשוב לציין אם מדברים על אכיפה זה שכיום נמצא בשלבי הקמה מערך המאו"ר במשטרה.

<עדי זגורי: מערך המאו"ר זה מניעת אלימות ופשיעת רשת.

<עדי זגורי: המערך הזה - - -

עאידה תומא סלימאן: את שוב לא המשכת לתת לי את הסטטיסטיקה של התלונות.

עאידה תומא סלימאן: אמרת לי 68 נגנזו וכמה - - -

<עדי זגורי: כ-40 תיקים נמצאים בשלבי חקירה.

עאידה תומא סלימאן: זה מ-2016.

<עדי זגורי: כן.

עאידה תומא סלימאן: כלומר, מ-2016 לא הועבר כלום לפרקליטות ככה אני מבינה.

<ליאת קילנר: לא, כל התיקים עברו לפרקליטות.

<ליאת קילנר: 40 נמצאים עדיין בשלבי חקירה, עדיין נחקרים.

<ליאת קילנר: כל השאר הועברו.

<ליאת קילנר: לגבי 68 ניתנה החלטה על ידי הפרקליטות לגנוז מאחת מהעילות ש- - -

רויטל סויד: כמה מתוכם הם לקטינים וכמה לבגירים?

<עדי זגורי: אני לא יודעת לומר.

עאידה תומא סלימאן: יש לכם החלטה ב-2016 זה ה-30 מתוכם שהוגשו, לא זה היה מ-2015.

עאידה תומא סלימאן: ב-2016 יש חלק מהתיקים שיש החלטה להגיש כתבי אישום?

<דותן רוסו: לי אין נתונים לומר.

עאידה תומא סלימאן: אוקיי.

עאידה תומא סלימאן: אז אנחנו נרצה לקבל את הנתונים ולשלוח לנו האם מתוך כל התלונות את החלוקה בדיוק כפי שנאמרה עכשיו אבל בנוסף לכך נרצה לדעת אם יש החלטה על העברת איזשהו, הגשת כתבי אישום בחלק מהתיקים שהועברו אליכם ב-2016.

אורלי לוי אבקסיס: את רוצה לדעת מה היו ההמלצות של המשטרה בתיקים?

עאידה תומא סלימאן: כן.

עאידה תומא סלימאן: גם כן.

עאידה תומא סלימאן: נרצה לבדוק אם קיים פער בין המלצת המשטרה לבין החלטת הפרקליטות.

עאידה תומא סלימאן: חברת הכנסת מירב בן ארי.

מירב בן ארי: תודה גברתי יושבת הראש.

מירב בן ארי: אני מתנצלת שאני צריכה לצאת, אבל אני פה כבר הרבה זמן.

מירב בן ארי: אני חייבת לומר שלושה דברים.

מירב בן ארי: אחד, משהו לכם למשטרה והפרקליטות.

מירב בן ארי: כל הדיון הזה זה בסוף על יישום של חוק.

מירב בן ארי: אני אומרת לכם, אני יושבת בוועדה הזאת, אני חברה בה כבר כמעט שנתיים.

מירב בן ארי: תבואו עם הנתונים.

מירב בן ארי: את לא צריכה להתחיל להסתובב פה עם הדפים.

מירב בן ארי: תבואי עם הנתונים תגידי כמה תיקים, כמה נסגרו, כמה פרקליטות, כמה משטרה.

מירב בן ארי: זה המטרה.

מירב בן ארי: כשבאים לבדוק, גם ברווחה אנחנו עושים את זה, איך חוק יושם בשטח, תבואו ותגידו, יכול להיות שלא נאהב את זה וכמו שאתם רואים אנחנו לא אוהבים את מה שאתם אומרים.

מירב בן ארי: אבל לפחות גם הנתונים, כי אני יודע, זה נמצא בחקירה, זה זה, לא אני רוצה להגיד לך שלא קיבלנו כמו שצריך ואני מקווה שתעשו את זה לפחות בכתב.

מירב בן ארי: דבר שני שאני רוצה לומר, אחרי שמקבלים את הנתונים שכבר הבאתם, המצב הוא גרוע בעיני.

מירב בן ארי: זאת אומרת, תכלס אני אגיד לך אם מישהי שמפיצים עליה סרטון כזה, כנראה, שאני לא יודעת, אולי היא צריכה להיות שרון פרי, אני לא יודעת, אבל באמת אני אומרת, אני לא רואה שהמדינה באה ואומרת, זה בנפשנו, אנחנו באים עכשיו לטפל בעניין.

מירב בן ארי: התגובות כאן, אפילו שאלתי על עונש, עונש אחד שמישהו קיבל חוץ מההוא של שרון פרי שהבנתי שתפסו אותו ועשו מבצע אנטבה עליו, כל השאר - - -

עאידה תומא סלימאן: לא אני חייבת להגיד שפרסומים מסוג אחר עם מסרים פוליטיים אכן יש מבצעים ומייד עוצרים.

עאידה תומא סלימאן: היה איזה פעיל שפרסם שני משפטים, המעצר שלו התבצע לאחר שעות והספיקו לתרגם כבר.

מירב בן ארי: אין לי ספק שאת יודעת על מה את מדברת.

מירב בן ארי: אני לא נכנסת - - -

עאידה תומא סלימאן: אני תמיד יודעת על מה אני מדברת.

מירב בן ארי: אני יודעת את זה.

מירב בן ארי: אבל באמת כמה כלים יש לאותו, עזבי את הילדה, את האבא והאמא שהפיצו על הילד שלהם את הסרטון הזה, אני לא יודעת.

מירב בן ארי: אני באמת באמת אומרת לך.

מירב בן ארי: באתם לפה, אחרי כמה זמן עבר מהחוק, שנה?

עאידה תומא סלימאן: שנתיים וחצי.

<קריאה: שלוש בדיוק.

מירב בן ארי: נתפשר על שנתיים.

מירב בן ארי: אני לא יודעת, אני חושבת שאם הייתי בסיטואציה כזאת כנראה שעדיף לי לטפל בעניין הזה בתוך בית ספר, עם הילדים ולטפל - - - אני לא יודעת, אני אגיד לכם את האמת - - -

רויטל סויד: זה מה שאמרתי קודם- - - בני הנוער בכלל לא מודעים בכך שמדובר בעבירה פלילית שהם מבצעים עבירה.

מירב בן ארי: אז אני אין לי עדיין ילדים בגיל זה, אבל אני אומרת לך, אם היה לי הייתי פותרת את זה בתוך בית הספר או הייתי מטפלת בזה מול המשפחה.

מירב בן ארי: כי בעיניי מה שהצגתם כאן היום, אחרי שנתיים וחצי, אני חשבתי שנה בכלל - - -

אורלי לוי אבקסיס: שלוש.

מירב בן ארי: שלוש אורלי אומרת.

מירב בן ארי: לא ראיתי אפילו עונש אחד, אחד! עונש למישהו שמפיץ.

מירב בן ארי: ושוב אני שמה את המקרה של שרון פרי בצד כי זה יפה שהשר התגייס וכל הכבוד לו ובאמת, אבל זה היה צריך לרדת לשטח לכולם.

מירב בן ארי: ודבר אחרון אני רוצה לומר.

מירב בן ארי: באמת אני בטוחה שאתם עושים את העבודה שלכם, שלא תחשבו, אני לא מזלזלת בעבודה, אני אף פעם לא משתלחת בנציגים שבאים פה, זה לא הסגנון שלי.

מירב בן ארי: אני פשוט אומרת באמת כי אני בטוחה שאתה עושה את העבודה שלך ואתם עושים ואתם נלחמים בעניין.

מירב בן ארי: אבל לדעתי אתם חייבים, חייבים לקחת את הנושא הזה צעד אחד קדימה כי זו תופעה חדשה, אפשר לומר, של השנים האחרונות וזו תופעה שאנחנו לא נלחמים עליה, לפחות למען התושבים כמו שצריך.

מירב בן ארי: בעיקר, אגב, למען הנשים.

מירב בן ארי: כי נכון שיש את העניין של הגברים ואני גם מכירה את התופעה שכבר קראתי עליה קצת, אבל אין ספק שבסוף, ואנחנו מתעסקים בזה המון בוועדה, זה הנשים כקורבן ניצול וסחיטה של גברים בעניין הזה של הפצת סרטונים ברשתות החברתיים.

עאידה תומא סלימאן: תודה חברת הכנסת.

<ליאת קילנר: אני רק רוצה להגיב רגע.

<ליאת קילנר: כי הנושא של שרון פרי פשוט עלה פה כמה וכמה פעמים.

<ליאת קילנר: אני רוצה להגיב כי יש פה איזשהי טעות בסיסית.

<ליאת קילנר: הנושא של שרון פרי הוא הנושא שאני התייחסתי אליו של גניבת תוכן.

<ליאת קילנר: במקרה שלה, נגנב פלאפון.

<ליאת קילנר: חשוב להבין שגם במקרה של שרון פרי סביר להניח שלא הצלחנו להסיר את כל התכנים שמופצים ותכנים עדיין מופיעים - - -

רויטל סויד: זה לא משנה מה הצלחתם להשיג, זה הנכונות, זה המגמה, זה מציאת האדם ובכלל עצם העובדה שהתייחסתם לזה שכל כך הרבה אנשים לא מתייחסים - - -

עאידה תומא סלימאן: שנייה, אני לא חושבת שההסברים שאת נותנת, עם כל הכבוד, זה לא, ותני לי להשלים, זה לא מתייחס לסיבות שאנחנו מעלות את הנקודה הזו.

עאידה תומא סלימאן: אנחנו העלינו את הנקודה הזו שוב ושוב כי זו דוגמה איך כן אפשר לטפל וכנראה יש את הכלים לטפל, אבל אנחנו התייחסנו לעובדה שלא בכל מקרה רואים אותה כוננות ואותה התגייסות ואותה מהירות בלטפל וכנראה הזהות של האדם שמגיש את האדם שמגיש את התלונה אכן עשתה את כל ההבדל.

עאידה תומא סלימאן: זה מה שאמרנו ואני לא חושבת שכדאי עכשיו להתחיל להסביר למה ואיך וזה.

עאידה תומא סלימאן: כי זו לא הייתה החלטה שלך אז למה את רוצה עכשיו להסביר.

<ליאת קילנר: אני רק רוצה להשלים שמקרים דומים פשוט לא מפורסמים , היה לנו עכשיו - - -

עאידה תומא סלימאן: לא, לא, לא, בואי, בואי - - - אני רוצה לשאול אותך שאלה אחת.

עאידה תומא סלימאן: דיברתי בהתחלה על סרטון שמופץ על אישה שאתם חוקרים את המוות שלה.

עאידה תומא סלימאן: הסרתם כבר את המידע, פעלתם מיוזמתכם להסיר את המידע?

<קריאה: אתמול כל המדינה התעוררה לזה- - -

עאידה תומא סלימאן: אני רוצה להגיד לכם- - - אני מבקשת, אתם יודעים ואני יודעת שהסרטון הזה כבר כמה ימים מסתובב.

עאידה תומא סלימאן: התקשורת העלתה את זה רק אתמול.

עאידה תומא סלימאן: אתם יודעים את זה ואני ידעתי את זה ואתם לא יזמתם להסיר אותו אז בואו, בואו נפסיק את זה.

עאידה תומא סלימאן: שנייה גברתי, אני לא רוצה להמשיך את הכיוון הזה כי אני חושבת שדווקא במקרה שרצית להגיב עליו התגובה לא אמורה להגיע ממך ולא בדרג שלך.

עאידה תומא סלימאן: מי שעשה את ההתגייסות הוא זה שצריך להסביר את זה ואני מתכוונת לשר.

עאידה תומא סלימאן: עורכת דין כרמית פולק כהן, יועצת משפטית, הוועדה לשלום הילד.

עאידה תומא סלימאן: אני מבקשת מאוד קצר כי רוצים להמשיך את הדיון השני גם כן.

<כרמית פולק כהן: מאוד קצר.

<כרמית פולק כהן: אני רק אגיד שאני מתחברת לדברים שנאמרו פה על ידי חבריי שיש צורך וחשיבות להסברה, במיוחד בהקשר של קטינים.

<כרמית פולק כהן: דיברו פה הרבה על קטינים, חברתי אורלי לוי, יושבת ראש הוועדה לזכויות הילד לשעבר, יודעת כמה אנחנו נזהרים מתיוג וכניסה של קטינים להליך הפלילי.

<כרמית פולק כהן: ואני אגיד גם שבמהלך הדיונים של חקיקת החוק הזה, כל חבריי פה זוכרים, כמה השיח עם יפעת קריב היה מאוד מגן בהקשר של קטינים.

<כרמית פולק כהן: לקטינים אין חסינות בפני החוק וזה הדבר האחרון שאני אומרת.

<כרמית פולק כהן: אני רק אומרת שברור שהשיקולים בהקשר הזה צריכים להיות שיקולים מורכבים יותר, שיקולים שיש להם נטייה לשיקום.

<כרמית פולק כהן: אני כן אגיד שאני חושבת שהבשורה הגדולה מהנחיית הפרקליט של שי ניצן היא בדיוק מה שחברת הכנסת מירב בן ארי דיברה עליו שבעצם מדברים שם על הסרת תכנים שבעיני זאת בשורה מאוד מאוד גדולה של הנחיית הפרקליט.

<כרמית פולק כהן: האפשרות שניתנת כאן לנפגעי עבירה לפנות לפרקליטות המדינה, למחלקת הסייבר ולבקש להסיר תכנים.

<כרמית פולק כהן: בשביל נפגעי עבירה לפעמים זה עולם ומלואו הרבה יותר גדול מההפנייה של הפוגע לאפיק הפלילי.

<כרמית פולק כהן: העובדה שיש להם אפשרות לפנות לגורם ספציפי שיוכל להסיר את התכנים בעיני זאת בשורה עצומה שהנחיית הפרקליט הזאת כאן נותנת לנו.

<כרמית פולק כהן: אני מקווה שזה יופץ גם לציבור כדי שבאמת הציבור יוכל לדעת למי הוא יכול לגשת במקרים כאלה.

<כרמית פולק כהן: זה בעיני בשורה מדהימה.

עאידה תומא סלימאן: תודה רבה.

<בטי אדר: אפשר לדבר מלשכת עורכי הדין?

עאידה תומא סלימאן: בבקשה.

<בטי אדר: תודה, גברתי היושבת ראש.

<בטי אדר: מלשכת עורכי הדין, הוועדה לקידום מעמד האישה.

<בטי אדר: ממש בקצרה אני רוצה לומר, בטח דובר פה רבות על הנושא החמור, ההשלכות והנזקים המהדהדים לאורך שנים.

<בטי אדר: אני רק רוצה לומר שלוש נקודות: אחד, מעבר לזה שיש פה את הנושא של המניעה שזה חינוך והסברה ואת הנושא של האכיפה הפלילית אני רוצה לבקש מכן כנשים, חברות הכנסת, אני רוצה להחזיר את הכוח.

<בטי אדר: הרי אותן נשים תלויות במשטרה ובפרקליטות, ברשויות ובמוסדות, במדינה.

<בטי אדר: תחזירו את הכוח לנשים.

<בטי אדר: יש היום בחוק את האפשרות לתבוע תביעה אזרחית גם לנשים כנגד אותם פוגעים.

<בטי אדר: ואגב, בואו לא נתייחס לפוגעים האלה כאל מקרה אחד.

<בטי אדר: כל הפצה והפצה היא מקרה של הטרדה מינית שלדעתי זה כבר ברמה של תקיפה מינית מבחינת הנזקים ו- - -, ולכן אני אומרת תחזירו את הכוח לנשים, תנו להן יותר כסף לתבוע אפשרות לתבוע בחקיקה כי היום זה 120 אלף ₪ ללא הוכחת נזק.

<בטי אדר: תנו להן את האפשרות ואת הכוח בידיים שלהן לתבוע את אותם מזיקים ומטרידים ופוגעים ואני אומרת כשיש פגיעה כספית אולי רק אז זה מרתיע.

<בטי אדר: הרכוש, הכסף, הכלכלי הרבה יותר מרתיע מחיי אדם, מפגיעה בנפש האדם, בגוף האדם.

<בטי אדר: לצערי הרב אני אומרת את זה.

<בטי אדר: אז זה מה שאני אומרת, תחזירו את הכוח לנשים.

עאידה תומא סלימאן: תודה.

עאידה תומא סלימאן: למרות שזה נשמע מאוד מעניין, אבל להגיד לנו תחזירו את הכוח לנשים כאילו אנחנו לקחנו את הכוח הזה מהן ואנחנו אלה שלא רוצות להחזיר להן את הכוח זה נשמע קצת לא מתקבל על הדעת.

עאידה תומא סלימאן: אבל מצד שני אני רוצה גם כן להזכיר לגברתי, שאפילו אם יהיה הכוח הזה, ואני כן הייתי רוצה לראות כל אישה יכולה כן לעמוד ולתבוע, לא כולן ירצו ללכת בתהליך הזה ולא כולן ירצו לעבור את החשיפה הזו וצריך לשכלל את מגוון הפתרונות כדי שכל אישה תבחר אכן בפתרון שהיא הייתה רוצה לקבל במקרה הספציפי.

עאידה תומא סלימאן: כי דובר גם כן על מי תרצה, אני שמעתי את חברת הכנסת שאמרה מי תרצה לצאת מהבית ומי תרצה, אני בטוחה שכולן ירצו לצאת רק שהבושה היא בדרך כלל גדולה.

עאידה תומא סלימאן: חלק מהעשייה שצריכה וזה יותר למערך המניעה ולמערך ההסברה שכמו שעשינו בנושא של תקיפה מינית שכולן הבינו וכולם הבינו, אני מקווה, בסוף שזה לא אשמתה והיא לא צריכה להתבייש בזה שהיא הותקפה, אלא מי שתקף צריך להיות בוש ונכלם ולא לצאת מהכלא, לא מהבית, מהכלא.

עאידה תומא סלימאן: אז אני חושבת שגם זה חלק מהדברים שאנחנו צריכים להפעיל במערך ההסברה שזה לא אשמתך אפילו אם עשית את זה מרצון.

רויטל סויד: את צודקת עאידה, ההשוואה גם היא נכונה.

רויטל סויד: אבל צריך לזכור, כשאנחנו מדברים על תקיפה פיזית מינית שהיא דבר שהוא כמעט לא ניתן להחלים ולהתאושש ממנו, עדיין זה קרה בדלת אמות ואת יודעת מה חווית.

רויטל סויד: כשמדובר על תמונות עם סרטונים פוגעניים או תמונות עם תוכן מיני פוגעני ההתערטלות הפיזית והנפשית היא כולי עלמא, זה לא רק הפגיעה האישית, זה גם החשיפה ברמה הזאת וזה דבר שאי אפשר לקחת.

רויטל סויד: ואני רוצה לומר לך שכשאני דיברתי קודם על צעירות, על נשים ועל נערות שלא רצו לצאת מהבית אני מדברת על מקרים אמיתיים ממש שנפגשתי איתן, שישבתי מולן, על בנות שלא רצו לצאת מהמיטה ופשוט לא רצו לחיות יותר.

רויטל סויד: וכשמבינים את הדבר הזה וכשאתם גם בפרקליטות וגם במשטרה, אני לא מטילה עליכם אשמה, אני רק אומרת, תבינו איזה כוח יש לכם ביחד לבוא ולשנות שיח, לבוא ולשנות דרך.

עאידה תומא סלימאן: תודה.

עאידה תומא סלימאן: אני רק רוצה לשים את הדברים במתכונת עכשיו.

עאידה תומא סלימאן: אנחנו באולם הזה עד 11 ונצטרך לצאת כי יש עוד דיון ויש לנו עוד מצגת ויש לנו המשך דיון.

עאידה תומא סלימאן: אז חברת הכנסת אורלי, רצית להגיד משהו, מאוד מהר, אני מבקשת, שני משפטים.

אורלי לוי אבקסיס: אני מאוד אשתדל.

עאידה תומא סלימאן: לא, לא, לא, אנחנו, אחרת אני אצטרך לדחות את זה.

אורלי לוי אבקסיס: אני פונה למשרד המשפטים ואומרת דבר נורא פשוט.

אורלי לוי אבקסיס: הייתה פה גם מהמועצה לשלום הילד ואמרה את הדברים.

אורלי לוי אבקסיס: כאשר אתם שמים את הנושא של הקטינים הפוגעים במעמד מסוים, אני מסכימה, אי אפשר לאותם נערים פוגעים או ילדים פוגעים כשהיכולת שלהם לתפוס את התמונה המלאה או אי הידיעה בחלק מהמקרים לא כדומה לאדם בוגר שעושה את זה לחלוטין, והחוק גם יודע להבדיל.

אורלי לוי אבקסיס: אבל באותה מידה, אתם צריכים להבין שכשמדובר בנערות ובילדות ובקטינים נפגעים הנזק הוא פי אלף גבוה יותר מאשר בנאדם בוגר שיש לו כלים גם להתמודד עם הדברים.

אורלי לוי אבקסיס: ולכן היחס צריך להיות מסוים.

אורלי לוי אבקסיס: אני רוצה לדעת מה המשטרה עשתה מרגע יציאת החוק ועד היום בהכוונה של אותם שוטרים שאמורים היום לקבל את התלונות.

אורלי לוי אבקסיס: איך לפעול מולם, איך לפעול מול הנפגעים, מה הכלים שיש להם והאם הם עשו סדנאות.

אורלי לוי אבקסיס: כי הרגישות שאתה עומד מול ילד שעכשיו התמונה שלו מופצת אצל כל החברים שלו היא רגישות שצריכה להיות מלווה בכלים, בארגז כלים, מה הוא אותו ארגז הכלים.

אורלי לוי אבקסיס: ואני באמת באמת, עוד דבר אחד קטן, אם באמת הייתם אומרים שהסיפור של אותה שדרנית, אני לא אחזור על השם, שהתפרסם כל כך במהרה וראינו את כל המשטרה מתגייסת, מהר מאוד תופסים את האשם.

אורלי לוי אבקסיס: אם הייתם אומרים לנו שזה בשביל להעלות את המודעות של החוק אולי ואת התקיפה אולי עוד איכשהו היינו קונים את זה.

אורלי לוי אבקסיס: אבל לא ייתכן שהמשטרה עושה באיזשהו סיפור איפה ואיפה ויש VIP לטיפולים מסויימים ויש את כל השאר.

אורלי לוי אבקסיס: זה נראה לא טוב.

אורלי לוי אבקסיס: זה מוציא את דיבתכם רעה וזה גורם לחוסר אמונה של הציבור ושל אותם הורים שנמצאים חסרי אונים כשהילדים שלהם מתפרקים בבית.

אורלי לוי אבקסיס: אני אפסיק בזה, אבל כן הייתי רוצה לדעת מה עשיתם עם אותם דברים.

עאידה תומא סלימאן: טוב, אנחנו נשמע יותר מאוחר איך באמת המשטרה מנחה את האנשים שלה וארגז הכלים שהיא נותנת.

עאידה תומא סלימאן: התחילו לספר על המערך החדש או היחידה החדשה, אבל אחר כך.

עאידה תומא סלימאן: אני רוצה - - -

אורלי לוי אבקסיס: תשאלי אותם אם יש שיתוף במידע בינם לבין עצמם בתוך הסייבר ובתוך הגופים השונים - - - דבר אחד והם יגלו משהו אחר.

עאידה תומא סלימאן: אני רוצה בגלל שאנחנו כבר בדוחק זמן אני רוצה שתציגו את המצגת ואני חייבת להגיד, עורכת דין אוסנת, הקליניקה המשפטית, מרכז רקמן, ביקשתי שחלק מהמצגת תעברו עליו מהר.

עאידה תומא סלימאן: אני יודעת שאנחנו דווקא מדברים על תכנים מאוד קשים שמופצים ואני יודעת שאנשים בוגרים פה ויכולים, אבל בכל זאת יש חלק שהייתי רוצה שאתם לא תתעכבו עליו יותר מדיי.

<אסנת קרפלוס: המצגת מתייחסת באמת לתיק אחד שבו אנחנו מייצגים אישה שיושבת לצידי והיא קורבן לאלימות ברשת על ידי הגרוש שלה.

<אסנת קרפלוס: אחרי שבע שנים שבהן היא הייתה אישה מוכה ויצאה למקלט לנשים מוכות עם שני ילדים היא קיבלה את הגט שלה.

<אסנת קרפלוס: ההליכים המשפטיים ממשיכים, אבל אז התחילה בעצם זירה חדשה, וזו הזירה ברשת שבה בעצם היא חשופה ברמה של יום יום, שעה שעה, בכל הרשת.

<אסנת קרפלוס: אם זה באתרים מסויימים, אם זה ביוטיוב.

<אסנת קרפלוס: ברגע שמקישים בגוגל את השם שלה, אינספור קישורים של סרטונים פוגעניים ביותר.

<אסנת קרפלוס: בעצם, האלימות הפיזית שהיא חוותה שבע שנים, הפכה, השתנתה לאלימות ברשת.

<אסנת קרפלוס: יש לכם פה דוגמאות של פוסטים שהגרוש מעלה בפייסבוק ופה אתם צריכים גם להבין שכל פוסט כזה שהוא מעלה יוצר תגובות של כל החברים שלו שמצטרפים ובעצם מזינים שם אחד את השני והדברי נאצה והקללות והאיומים בעצם מתפשטים לכלל האנשים מסביב ולא רק אליו.

<אסנת קרפלוס: יש פה אמירות מאוד מאוד קשות גם סביב כל הגורמים המקצועיים שמטפלים בתיק הזה ברמה של שמות.

<אסנת קרפלוס: אני כעורכת הדין שלה, אם אתם מקישים את השם שלי בגוגל, יש פרסומים קשים מאוד עליי, על הבני משפחה שלי, הילדה שלי שנכנסה לעשות עבודה לבית ספר על מה שאמא שלה עושה בבית ספר נחשפה למילים קשות ביותר, לאיומים על חיי ועל חיי כל המשפחה שלי, לתמונות קשות ביותר.

<אסנת קרפלוס: עליי באופן אישי כעורכת הדין, יש שם גם על חברת הכנסת עאידה, יש שם גם על גורמי רווחה, העובדות הסוציאליות שמטפלות בתיק, המנהל של המקלט שהיה.

<אסנת קרפלוס: תקראו את זה בעצמכם.

<אסנת קרפלוס: דוגמה לאתר שנקרא הורים ישראל שם מפורסמות באמת תמונות קשות ביותר, מילים קשות ביותר.

<אסנת קרפלוס: אני רק רוצה לציין שזה שמפרסם הוא אדם חרדי.

<אסנת קרפלוס: אתם מצליחים לקרוא את הדברים?

מסעוד גנאים: לא, זה קשה.

עאידה תומא סלימאן: טוב שזה קשה.

עאידה תומא סלימאן: זה קשה אכן, תרתי משמע.

<אסנת קרפלוס: יש פה קללות באמת קשות, איומים.

<אסנת קרפלוס: למשל יש פה תגובה של מישהי שהוא כותב עליה, הגרוש כותב, חיה רעה, פושעת בחסות ארגוני נשים, מקומה במוסד לחולי נפש, בת כלבה, אלימה מטונפת.

<אסנת קרפלוס: זה בנוסף לכל הדברי תועבה שאני חוסכת מכם בפגיעה המינית באישה.

<אסנת קרפלוס: אז עונה לו אחת החברות שלו: "איך לא פירקת לה את הצורה" וזה ממשיך לשיח אלים ביותר על מה צריך לעשות.

<אסנת קרפלוס: אחת הנשים כותבת לו: "תביא אותה אליי, אני אראה לה מה אישה יכולה לעשות לאישה".

<אסנת קרפלוס: ברמה כזאת קשה.

<אסנת קרפלוס: יש פה פוסטים על הגורמים המעורבים.

<אסנת קרפלוס: יש פה תמונה של מנכ"ל המקלט לנשים מוכות שהוא איש דתי, איש משפחה עם תיאורים מיניים שאני חוסכת את זה לכם.

<אסנת קרפלוס: מי שרוצה אחרי זה מוזמן לבוא ולראות את זה.

מסעוד גנאים: את מייצגת את הנשים האלה?

מסעוד גנאים: הכוונה כתלונות - - -

עאידה תומא סלימאן: אתה לא היית בהקדמה.

עאידה תומא סלימאן: היא מייצגת את האישה שעושים לה.

<אסנת קרפלוס: שבעצם היא הקורבן לזה וגם אני כעורכת דין קורבן לזה.

<אסנת קרפלוס: פה יש אמירות נגד העובדת הסוציאלית.

<אסנת קרפלוס: תמונה שהשחרתי, אבל תמונה של העובדת הסוציאלית עם הבן שלה.

<אסנת קרפלוס: מה שחשוב לי גם לציין שבגלל האלימות ברשת, בגלל החשיפה, בגלל הפחד ממה שיהיה מחר אז גם הרבה גורמים מקצועיים נמנעים מלהיכנס לזירה הזאת - - -

עאידה תומא סלימאן: כן, אבל אסנת אני רוצה לשאול אותך.

עאידה תומא סלימאן: הוגשו תלונות בהשמצות האלה והפצה?

<אסנת קרפלוס: כן.

עאידה תומא סלימאן: מה קרה איתן?

<אסנת קרפלוס: אני לא יודעת מה קרה איתן.

<אסנת קרפלוס: אני לדעתי, לא קורה איתן כלום- - -

אורלי לוי אבקסיס: חוסר עניין לציבור?

<אסנת קרפלוס: לא זה- - -

אורלי לוי אבקסיס: לא, הם לפעמים סוגרים דברים בחוסר עניין לציבור שזה אחד הדברים - - -

<אסנת קרפלוס: אתם דיברתם על הנושא הזה אז אני רציתי לומר לנציגי המשטרה והפרקליטות שהתלונות הוגשו כבר לפני מספר חודשים.

<אסנת קרפלוס: הם שוכבים איפשהו על איזשהו מדף או במשטרה או בפרקליטות והפרסומים ברשת ממשיכים לרוץ, זה בדיוק העניין.

<אסנת קרפלוס: זה איזשהו כדור שלג.

<אסנת קרפלוס: כל יום היא קמה בבוקר לפרסום חדש חמור יותר- - -

אורלי לוי אבקסיס: אותם אנשים?

<אסנת קרפלוס: אותו בנאדם.

אורלי לוי אבקסיס: זאת אומרת שאין הרתעה בכלל, אם היו מטפלים - - -

<אסנת קרפלוס: אתם מדברים על גניבת מידע.

<אסנת קרפלוס: זה לא.

<אסנת קרפלוס: זה בנאדם שבשמו ובתמונת פרופיל שלו מפרסם, אומר, אני מפרסם את זה, זה מה שאני רוצה- - -

רויטל סויד: היא הגישה תלונה במשטרה?

<אסנת קרפלוס: היא הגישה לא תלונה אחת, מספר תלונות.

רויטל סויד: ומה המשטרה עשתה?

<אסנת קרפלוס: כלום.

<אסנת קרפלוס: זה בטיפול.

<אסנת קרפלוס: בחודשים האלה שזה בטיפול, אני רוצה שתבינו, הבנאדם יושב, אני אמרתי צריך לעצור את זה תרתי משמע.

<אסנת קרפלוס: גם את הפרסום עצמו וגם את הבנאדם צריך לעצור כי הוא ממשיך לעשות את זה כל יום, הפגיעה נמשכת.

עאידה תומא סלימאן: תודה עורכת הדין אסנת.

עאידה תומא סלימאן: אני חושבת שגם המצגת מוכיחה שוב את הנושא שאנחנו מטפלות בו ואם זה לא אלימות אז אני לא יודעת מה זה אלימות.

עאידה תומא סלימאן: מצד שני יש לך איזשהו מידע או תגובה על מה שנאמר עכשיו?

<ליאת קילנר: אני לא יכולה להגיב על מקרה ספציפי, אני גם לא מכירה אותו, אבל חשוב לומר שפשוט עברנו כבר לתחום אחר של נושא השיימינג שאולי כדאי שידברו עליו - - -

עאידה תומא סלימאן: אני לא חושבת שזה - - -

רויטל סויד: זה לא שיימינג, זה לשון הרע וזו פגיעה וזו אלימות וזה לא שיימינג.

עאידה תומא סלימאן: אני לא חושבת שזה שיימינג - - -

<אסנת קרפלוס: תסתכלי את התמונה בצד ימין שלך.

<אסנת קרפלוס: זאת תקיפה, זה תקיפה - - -

עאידה תומא סלימאן: אוקיי, אני רוצה להגיד לכם משהו שנמנעתי עד עכשיו מלהעלות אותו, אבל אנחנו יודעות טוב מאוד וחלק מהח"כיות אולי - - - סליחה, לא, אני באמצע הדברים.

עאידה תומא סלימאן: אני רוצה להגיד משהו.

עאידה תומא סלימאן: הח"כיות כל הזמן מקבלות איומים ועושים להן שיימינג ואם זה היה סביב חוק זה או אחר, או פעילות כזו או אחרת.

עאידה תומא סלימאן: אני בעצמי רק כשזה הגיע, כל הזמן שזה היה שיימינג והיה זה דילגתי, אבל כשזה הגיע לאיומים שזעזעו את כל גופי ניגשתי והגשתי תלונה, ואני אומרת לכם, לפני יומיים שאלתי מה קרה עם התלונה שלי, אמרו לי, את יודעת כמה תלונות כאלה אנחנו מקבלים כל יום?

עאידה תומא סלימאן: אז בואו גם נשים את הדברים במקומם.

עאידה תומא סלימאן: אני לא יודעת אם זה חריג, אני יודעת שהרבה נשים סובלות מזה ואני יודעת שטיפול צריך להיות בצורה אחרת.

עאידה תומא סלימאן: אם מישהו עובר עבירה בשמו, עם התמונה שלו ולא אכפת לו לחזור על העבירה הזו פעם ועוד פעם ועוד פעם, ועד עכשיו הוא ממשיך לעשות את זה באין מפריע זה אומר דרשני.

<אסנת קרפלוס: חשוב לציין שאנחנו מטפלים בתיקים של גירושין, זה לא המקרה היחיד.

<אסנת קרפלוס: זה כבר לפני כמה שנים היו לנו נשים ש- - - האינטרנט הופך להיות פשוט הזירה המשפטית המקבילה לבית המשפט.

<אסנת קרפלוס: באמצעות הרשת הוא מצליח להפעיל עליה לחץ, להתיש אותה, למוטט אותה נפשית.

<אסנת קרפלוס: היא יודעת שמחר בבוקר יהיה עוד פרסום אז כדאי לה להכנע כי אחרת- - -

עאידה תומא סלימאן: אני מאוד מצטערת שאני קוטעת אתכן, אני הזהרתי מלפני רבע שעה.

עאידה תומא סלימאן: אנחנו חייבים לפנות את האולם בשעה 11:00.

עאידה תומא סלימאן: יש עוד דיון שמתקיים פה.

עאידה תומא סלימאן: יש לנו בעיות טכניות, חשבתי לעבור לישיבה.

עאידה תומא סלימאן: אנחנו בודקים כי אנחנו צריכים פרוטוקול אז רק כמה מילים ואני אצטרך או לסכם או שנעבור לחדר השני.

<ב': אני יכולה להגיד שבאמת בזמן הקצר הזה - - - בתור אישה שחוותה אלימות במשך שבע שנים ואלימות קשה, אלימות פיזית קשה, אני יכולה להגיד לכם שזה בהחלט הרבה יותר כואב מאגרוף והרבה יותר כואב מבעיטה.

<ב': יש איזשהי אפשרות ברגע שמקבלים מכות בתוך הבית להסתיר, להחביא, לא לשתף.

<ב': ברגע שפוסט עולה לאוויר והכל חשוף אין שום דרך להסתיר את זה.

<ב': החיים שלי, צנעת הפרט שלי הופכת להיות נחלת הכלל.

<ב': והיום אחרי ששהיתי במקלט לנשים מוכות, אחרי שהתגרשתי, אחרי שעברתי איזשהו סוג של תהליך, אני יכולה להגיד לכם שלא הצלחתי לצאת ממעגל האלימות.

<ב': אני סובלת יום יום מאלימות לא פחות קשה, אלימות מטלטלת שפוגעת בכל המישורים ובהחלט חושבת שהרגשת החוסר אונים היא הכי קשה.

עאידה תומא סלימאן: אני חייבת להגיד, ב', שחוסר אונים קשה להגיד עלייך.

עאידה תומא סלימאן: אני מכירה ואנחנו ליווינו אותך דרך דיי ארוכה.

עאידה תומא סלימאן: אני יודעת שיש לך כוחות ואת תמשיכים לעמוד על הרגליים, אבל אני יכולה להרגיש את הכאב שאת מעבירה ואני חושבת שאת מדברת בשם של הרבה נשים.

עאידה תומא סלימאן: ואנחנו נפעל גם לדעת מה קורה עם התלונה על הפרסומים האלה בדיוק כמו שפעלנו בנושא הקודם.

<<ב': > תודה רבה.

עאידה תומא סלימאן: תודה.

אורלי לוי אבקסיס: אנחנו גם צריכים לזכור שיש פה ילדים קטנים והפגיעה היא לא רק בנשים.

אורלי לוי אבקסיס: חוסר אונים הוא נכון.

אורלי לוי אבקסיס: בסיטואציות האלו זה חוסר אונים אמיתי של ההורה ושל הילדים, והילדים יש להם חברים ובגילאים האלה יכולים להיות גם אכזריים וזה מופץ הלאה.

אורלי לוי אבקסיס: אני לא יודעת איך הבנאדם הזה נשאר חופשי במיוחד אחרי שזה מתועד ומופץ וממשיך.

אורלי לוי אבקסיס: ואיך הדברים האלה זה אזלת יד לא רק של הממשלה ושל המשטרה, זה אזלת יד שלנו.

אורלי לוי אבקסיס: אולי צריך לחוקק, אני לא יודעת.

אורלי לוי אבקסיס: היום, בנאדם עושה עבירת תנועה יכול להיכנס לבפנים.

אורלי לוי אבקסיס: בנאדם דפק חיים לילדים שלו והוא חופשי להמשיך ולהתעלל במי שצריך לעשות - - -

עאידה תומא סלימאן: את צריכה לדעת גם את הרקע של הסיפור ואפילו גם יותר חמור שאני עדיין לא מבינה איך הבנאדם הזה עדיין מסתובב חופשי אחרי כל מה שהוא עשה - - -

אורלי לוי אבקסיס: המשטרה צריכה לתת את הדעת על זה - - -

עאידה תומא סלימאן: אנחנו נדרוש תשובות, אבל בינתיים, אני מאוד מצטערת, יש לנו - - - אנחנו נרצה לדעת מה קורה עם התכניות סיוע וזה משרד החינוך.

עאידה תומא סלימאן: אני מבקשת, ממש קצר, כי אנחנו צריכות לפנות את החדר.

<עינב לוק: בוקר טוב, אנחנו גם מברכים על הדיון ואני אגיד ממש ממש בקצרה את הדברים העיקריים.

<עינב לוק: אז קודם כל להגיד שמשרד החינוך פועל בנושא של גלישה בטוחה לאורך כל השנה, בתכנית שנתית ובשלוש פעימות במהלך השנה, בתחילת השנה, בשבוע הלאומי שזה השבוע הזה לגלישה בטוחה ולפני היציאה לחופשת הקיץ שאנחנו יודעים שזה תקופה שהם נמצאים יותר ברשתות - - -

עאידה תומא סלימאן: הפעימה היא הרצאה לכל כיתה נכון?

<עינב לוק: אני אגיד מה הפעילויות שנעשות.

<עינב לוק: אז קודם כל לאורך כל השנה אנחנו משלבים.

<עינב לוק: יש לנו תכנית שנקראת חיים ברשת שבכל בתי הספר מועברות פעילויות לאורך כל השנה על ידי צוותי החינוך, המחנכים, המורים והיועצות החינוכיות.

<עינב לוק: בנוסף, מה שקורה השבוע - - -

עאידה תומא סלימאן: שנייה.

עאידה תומא סלימאן: התכנית הזו זה חלק מהתכניות המוצעות בכישורי חיים?

<עינב לוק: נכון.

<עינב לוק: ובתכנית חיים ברשת יש צוות נוסף של חיים ברשת בתוך בית הספר שהוא כולל לא רק את שיעור כישורי חיים, הוא כולל את יועצת בית הספר, רכז התקשוב, רכזת חינוך חברתי ששם עושים פעילויות.

<עינב לוק: אני אגיד מה שונה.

<עינב לוק: בנוסף לשיעור כישורי חיים - - -

עאידה תומא סלימאן: את אומרת את זה בכל כך בטחון.

עאידה תומא סלימאן: זה מה שקורה בכל בתי הספר במדינת ישראל?

<עינב לוק: אז תראי, חשוב להגיד - - -

עאידה תומא סלימאן: והשאלה שלי היא לא ממש שאלה נאיבית.

עאידה תומא סלימאן: אני יודעת שזה לא קורה.

עאידה תומא סלימאן: ואני יודעת שמעמיסים את זה על כישורי חיים שיש בה 18 תכניות.

עאידה תומא סלימאן: ואני יודעת שזה רכז תקשוב ורכז זה ורכז זה ואני יודעת שברוב בתי הספר אין את התפקידים האלה.

עאידה תומא סלימאן: אז בואו נהייה גלויים.

עאידה תומא סלימאן: תגידו, אנחנו לא עושים מספיק, אנחנו צריכים משאבים כדי שנעשה יותר, תגידו את זה.

<עינב לוק: אז אני רוצה להגיד שקודם כל, כמו שאת יודעת, בתי הספר נמצאים על איזשהו רצף.

<עינב לוק: לא כל בתי הספר פועלים באותו אופן.

<עינב לוק: כישורי חיים היא תכנית שנראית קצת אחרת בבתי ספר, אבל יש לנו סקרים ונתונים.

<עינב לוק: אני אגיד ספציפית על גלישה בטוחה שהעובדה שאנחנו מקיימים בנוסף לשיעורים בשעות החינוך שלוש פעימות מאפשרת לנו לייצר שיח ספציפי בנושא של גלישה בטוחה.

<עינב לוק: מה שקורה, במהלך השבוע ולפני ואחריו זה שיש הרצאות מקוונות לבתי הספר כך שלא רק הצוותים החינוכיים מעבירים.

<עינב לוק: יש לנו מספרים של מאות בתי ספר שמפעילים היום נכנסים לשיעורים מקוונים, רואים הרצאות חיצוניות, גם של אנשים מתוך משרד החינוך וגם אנשים חיצוניים כמו שאמרו, משרד המשפטים, שוטרים.

<עינב לוק: במהלך השבוע הזה נמצאים הרבה מאוד גורמים חיצוניים - - -

עאידה תומא סלימאן: אוקיי.

עאידה תומא סלימאן: אני אבקש ממך לעצור לדקה כי אני באמת רוצה שנתמקד ונשמע אותך טוב מאוד ואת שאר האנשים.

עאידה תומא סלימאן: אנחנו עוברים עכשיו לחדר של הוועדה.

עאידה תומא סלימאן: אני מבקשת - - -

<עינב לוק: אנחנו בוועדת החינוך גם.

עאידה תומא סלימאן: אוקיי, את תוכלי כי אנחנו צריכות לפנות את החדר הזה.

עאידה תומא סלימאן: אני מציעה שתגיעי ל-5 דקות ממילא עד שיפתחו ואז נמשיך שם וניתן לוועדת החינוך להתקיים.

עאידה תומא סלימאן: אני מבקשת מכולם שנעבור ביחד.

עאידה תומא סלימאן: אוקיי אז ניתן קודם לגלית ממרכז רקמן.

עאידה תומא סלימאן: בבקשה, ד"ר גלית.

<גלית שאול: המקרה של הלקוחה שהצגנו הוא מקרה אחד.

<גלית שאול: לקוחות באות, לקוחות הולכות.

<גלית שאול: עורכות הדין נשארות עם השיימינג, עם הסיפורים הקשים מאוד עליהן.

<גלית שאול: אני אומרת עורכות הדין, אני מתכוונת גם אליי בתור מנכ"לית המרכז.

<גלית שאול: אני מדברת גם על פרופסור רות הלפרין קדרי ראש המרכז.

<גלית שאול: אני מדברת על כמעט כל מי שנמצא בשדה הזה לא יוצא נקי.

<גלית שאול: חברות כנסת, שופטות, עורכות דין, ארגונים חברתיים.

<גלית שאול: אנחנו נמצאות עכשיו בעיצומן של סערות מאוד גדולות סביב נושאים שדנו בהם לא פעם אחת פה בעבר.

<גלית שאול: חזקת הגיל הרך ומזונות.

<גלית שאול: בכל פעם שאנחנו רק מתקרבות לנושאים האלו אנחנו חוטפות איומים מאוד מאוד קשים, תיאורים מאוד קשים, כינויים מאוד קשים ברמה שאני לא רואה דרך לנקות את השמות שלנו.

<גלית שאול: אנחנו עובדות בעצמנו, בגלל שאנחנו בתוך הפקולטה למשפטים, אנחנו עובדות בעצמנו על הניקיון של הדפים האלו.

<גלית שאול: יש לנו עובדת שכל התפקיד שלה זה כל הזמן לפנות לכל הגופים, לגוגל ופייסבוק, כל מי שאפשר לפנות כדי להוריד את הפרסומים ולפעמים אנחנו מצליחות.

<גלית שאול: רק מה קורה?

<גלית שאול: ביום למחרת זה עולה שוב.

<גלית שאול: מה שאת תיארת קודם זה קורה לא רק בתיקים הספציפים האלו, זה קורה כל הזמן.

<גלית שאול: אנחנו בקשר עם משרד המשפטים, קיבלנו את כל ההנחיות הנכונות.

<גלית שאול: אין דרך להילחם בזה אם לא פעם אחת יעצרו את האנשים האלו, יגרמו להם לנזקים מאוד קשים מבחינת שמם הטוב, מבחינת כל דרך שהיא.

<גלית שאול: דיברנו קודם על תביעה אזרחית.

<גלית שאול: תביעות אזרחיות יש לי פה דוגמאות לתביעות אזרחיות רבות.

<גלית שאול: הסכומים שניתנים להן הם 15, 20 אלף ₪.

<גלית שאול: אנחנו יודעות, עאידה, כמה קשה לאישה להגיע לסיוע משפטי.

<גלית שאול: בשביל לקבל פסק דין כזה את צריכה להעסיק עורך דין ולשלם לו הרבה מאוד כסף.

<גלית שאול: מי העורך דין ש- - - יש מרכז רקמן שמטפל בנשים בתביעות דיבה אזרחיות?

<גלית שאול: אין דבר כזה.

<גלית שאול: היא צריכה להשיג כסף מעצמה וללכת למצוא עורך דין שיעשה את זה.

<גלית שאול: כל הסיטואציה הזאת גורמת לכך שעובדות סוציאליות, כל מי שנמצא בשדה הזה מרגיש מאויים.

<גלית שאול: והאיומים האלה גורמים להם לא להיכנס לשדה ובמילה אחת, לוותר.

<גלית שאול: וכשאנחנו מדברים על לוותר אנחנו מבינות שלוותר המשמעות של זה מחר בבוקר פחות כסף לנשים אחרי שהן התגרשו, פחות ילדים במשמורתם.

<גלית שאול: בקיצור, הסוגייה היא סבוכה, מעבר לסיפור הלכאורה קטן, ממוקד באינטרנט.

<גלית שאול: הוא לא ממוקד באינטרנט, הוא משפיע על החיים של כולנו וזה מה שחשוב לשים לב.

<גלית שאול: עד שלא יטפלו בתופעה הזאת בצורה הכי הכי אגרסיבית שאפשר, בדיוק כמו שאת אמרת.

עאידה תומא סלימאן: תודה.

עאידה תומא סלימאן: אני חושבת שהמימד שהבאת אותו הוא מימד חשוב והוא מתקשר למה שאמרתי בהתחלה.

עאידה תומא סלימאן: פעם היו לנו שתי ספירות שדיברנו עליהן, הציבורי והפרטי.

עאידה תומא סלימאן: אני חושבת שבספירה האינטרנטית שני התחומים נכנסים ביחד וכמעט בגלל שזה וירטואלי לפעמים אנחנו חושבים שזה לא אמיתי, אבל זה כן אמיתי.

עאידה תומא סלימאן: אני רוצה לחזור למשרד החינוך.

עאידה תומא סלימאן: גברת עינב לוק, בבקשה גברתי.

<עינב לוק: מה שאני רוצה לחזור ולהגיד שהתכנית של משרד החינוך היא תכנית מצד אחד ארוכת טווח לאורך כל השנה, אבל יש בה גם שלוש פעימות ייחודיות שנעשות רק בנושא של גלישה בטוחה.

<עינב לוק: ואני חושבת שהדבר הזה שאנחנו מפנים שלוש פעמים בשנה זמן ממוקד רק לנושא הזה שהוא לא תלוי שיעור והוא לא תלוי בית ספר, אלא הוא נותן מענים רחבים הוא מאוד מאוד חשוב.

<עינב לוק: אנחנו עושים את זה בתחילת השנה כחלק מכתיבת התקנון הבית ספרי.

<עינב לוק: גם אני רוצה להדגיש את הנושא של חוזר מנכ"ל שאני תיכף אדבר עליו.

<עינב לוק: הנושא של השבוע שאנחנו מאפשרים מעבר לצוות החינוכי להעביר את הנושא הזה לגורמים חיצוניים להיכנס לתוך בית הספר, להעביר שיעורים ואני חושבת שאחד הדברים שהצלחנו לפרוץ את הדרך זה השיעורים המקוונים שממש ברגע זה בכל דקה אני מקבלת מידע כמה בתי ספר נכנסו, נרשמו לשיעורים מקוונים והדבר הזה מאפשר לנו חשיפה להרבה מאוד כיתות, מאות כיתות שנכנסות מדיי יום, מדיי שעה לשיעורים שמועברים על ידי אנשי מקצוע ואז אנחנו לא מסתמכים רק על הצוות החינוכי.

<עינב לוק: בעברית, בערבית, בכל שלבי החינוך, לממלכתי דתי, לחרדי, ממש לכל אחד מהמגזרים יש פעילויות.

<עינב לוק: פתחנו ענן חינוכי עם כל החומרים: סדנאות לתלמידים, סדנאות למורים, הרצאות מקוונות להורים.

<עינב לוק: השבוע התקיימו שני שדרים שמופצים בפייסבוק של המשרד ומועברים לבתי הספר שיוכלו להקרין על ידי אנשים שמסבירים.

<עינב לוק: אתמול היה שידור על ידי מנכ"לית משרד החינוך.

עאידה תומא סלימאן: באיזה שפות?

<עינב לוק: המשדרים היו בעברית.

<עינב לוק: כל החומרים, למעט המשדרים - - -

עאידה תומא סלימאן: למה?

<עינב לוק: אני מסכימה איתך.

<עינב לוק: גם זה צריך לעבור שינוי.

<עינב לוק: כל החומרים - - -

עאידה תומא סלימאן: לא, זה לא מספיק.

עאידה תומא סלימאן: אתם אחראים על החינוך של כלל אזרחי מדינת ישראל.

עאידה תומא סלימאן: ויש שתי שפות רשמיות במדינה הזו שהן עברית וערבית.

עאידה תומא סלימאן: והציפייה שלי שכשאשר אתם מוציאים איזשהו מידע אתם צריכים להוציא אותו מלכתחילה בשתי השפות ומותאם גם חברתית.

<עינב לוק: קודם כל אני רוצה להגיד שאת צודקת.

<עינב לוק: ולמעט שני השידורים האלה כל החומרים וכל השיעורים המקוונים, עכשיו הסתיים הרגע שיעור מקוון על הפצת תמונות בחברה הערבית, כל השיעורים וכל החומרים - שמתי לעיונך שני עלונים לתלמידים ולמורים, קיימים בעברית ובערבית.

<עינב לוק: כל החומרים קיימים ומותאמים לשתי השפות.

<עינב לוק: אני רוצה לדבר על חוזר מנכ"ל ולהגיד שעם יציאת החוק הסרטונים משרד החינוך פרסם את חוזר המנכ"ל החדש בנושא אקלים.

<עינב לוק: ובעצם נקבע בו שיש בו משרד דרגות תגובה להתנהגות של פגיעה ברשת.

<עינב לוק: יש את הרמה הראשונה שאנחנו מדברים על פגיעה חד פעמית בין ילדים שבה הטיפול הוא חינוכי, טיפולי בתוך בית הספר.

<עינב לוק: הדבר השני היה פגיעה חמורה חוזרת ונשנית ששם קבענו שיש חובת התייעצות עם מפקח המחוז כדי לטפל באירוע ואני מקריאה את זה כדי להיות מדוייקת: "במקרים של פרסום תצלום, סרט או הקלטה של תלמיד שיש בהם עירום ו/או יחסי מין בין שנעשו בהסכמה ובין שלא בהסכמה בנסיבות שבהן פרסום עלול לבזות או להשפיל את התלמיד ולא ניתנה הסכמתו לפרסום תוגש תלונה למשטרה על ידי מנהל המוסד החינוכי על פי נוהל".

<עינב לוק: זאת אומרת, משרד החינוך קבע באופן חד משמעי שבמקרים האלה של עירום והפצת סרטונים שיש בהם יחסי מין על בית הספר להגיש תלונה במשטרה כדי באמת לגבות ולטפל בנושא באופן מוסדר ויש כאן לבתי הספר הנחיות.

<עינב לוק: חשוב לי להגיד שהטמעה של החוזר הזה נעשתה בהיקפים רחבים.

<עינב לוק: הייעוץ המשפטי ביחד עם שפ"י, עברנו בכל המחוזות, ניתנה הרצאה והסברה על החוק לכל המפקחים במחוזות, לכל המנהלים, ליועצים, לפסיכולוגים.

<עינב לוק: כך שהחוזר הזה באמת עבר הסברה והטמעה וההסברה וההטמעה הזאת נעשית היום לתלמידים.

<עינב לוק: כמו שאתם שמעתם, על ידי עורכי דין שנכנסים לבתי הספר, על ידי שוטרים ועל ידינו באמצעות שיעורים מקוונים לבתי הספר.

עאידה תומא סלימאן: אני רציתי לשאול בעניין העורכי דין שנכנסים והשוטרים שנכנסים.

עאידה תומא סלימאן: הם קיבלו איזשהי הכשרה מיוחדת כדי להעביר את זה?

עאידה תומא סלימאן: כי אני יודעת על מקרים רבים שבהם, במיוחד שוטרים, נכנסו והילדים ממש ידעו לסובב אותם, את השוטרים, תוך כדי ההרצאה.

עאידה תומא סלימאן: הילדים ידעו יותר והשוטרים לא ממש ידעו להסביר ואני מדברת על דיווחים מהשטח.

עאידה תומא סלימאן: השאלה היא איזה סוג הכשרה עוברים השוטרים?

עאידה תומא סלימאן: כי יש, כפי שאמרתי, יש שני צדדים להעלאת המודעות והמניעה.

עאידה תומא סלימאן: יש גם את הצד המשפטי גרידא ולנסות למנוע מאנשים שיהיו עבריינים בסוג העבירה הזו ויש את הצד השני של איך לפעול עם הנערים ונערות שלא יפלו כקרבנות לתוך זה.

<עינב לוק: אז אני אתייחס לזה ואני אגיד שבעצם גם המצגות וההרצאות שנבנו גם עם המשטרה וגם עם משרד המשפטים נבנו בשיתוף של משרד החינוך ואיתם.

<עינב לוק: לא נמצאת כאן ויקי למארי בדיון שהיא השותפה שלנו לעבודה עם השוטרים בנושא הזה.

<עינב לוק: היא נותנת הכשרה, אנחנו שותפים לתהליכים האלה.

<עינב לוק: כמובן שיש שונות בין מי שמגיע.

<עינב לוק: חשוב לי להגיד שההסברה שמשרד החינוך לוקח על עצמו זה אני חושבת, לא זוכרת מי הזכיר את זה בדיון, זה כל ההיבט של למשל אנחנו פיתחנו שיעור שעוסק בתדמית דיגטלית: איך אני רוצה להראות ברשת, מה אני מעלה, מה אני לא מעלה.

<עינב לוק: כל הסוגיות האלה נעשות על ידי צוותי החינוך, על ידי יועצות חינוכיות ולא על ידי גורמים חיצוניים.

<עינב לוק: הגורמים החיצונים מאפשרים הסברה של החוק, אבל התהליכים החינוכיים, העמוקים שמדברים עם הילדים על מה קורה להם ברשתות החברתיות נעשים על ידינו.

<עינב לוק: אני רק אגיד עוד מילה שהשבוע אנחנו צבענו את השבוע בנושא של פנייה לעזרה.

<עינב לוק: הנושא של איתור וזיהוי ילדים בסיכון, פנייה לעזרה הוא הדבר שאנחנו משקיעים בו את מירב המאמצים השבוע.

<עינב לוק: עבודה רבה ומסיבית עם המורים ועם ההורים על איתור וזיהוי ילדים בסיכון, לדבר עם הילדים על פנייה לעזרה, לדבר עם הילדים להיות שומרי סף כשהם רואים שילד אחר נפגע שזה דיווח ולא הלשנה.

<עינב לוק: כל הסוגיות האלה, אלה הסדנאות החדשות שפרסמנו ונעשות, מהדיווח שאנחנו מקבלים עכשיו מהשטח, בבתי ספר רבים.

<עינב לוק: אני מקווה שיהיו בבתי ספר רבים ביותר.

<עינב לוק: אני מתנצלת, אנחנו עוברות לוועדת החינוך.

עאידה תומא סלימאן: תודה.

עאידה תומא סלימאן: אני רק רוצה, לפני שאתן יוצאות, אני אגיד לכן רק דבר אחד.

עאידה תומא סלימאן: אני לפעמים כשאני שומעת את הדיווחים ממשרד החינוך, במיוחד בתכניות האלה, אני מרגישה שהאמירה שאמר ראש הממשלה בזמנו שיש מדינה בתוך מדינה כנראה אמיתית, אבל לצערי הרב לא במה שהוא התכוון, אלא שאני מרגישה שמערכת החינוך הערבית מאוד רחוקה ממה שמתואר לי פה, ואני מכירה את השטח.

עאידה תומא סלימאן: אני אפעל כדי לבדוק, ואני אומרת לכן עכשיו, בכמה בתי ספר שאני מכירה באוכלוסייה הערבית, לבדוק מה מחלחל ומה מטפטף אליהם מתוך התכניות האלה.

עאידה תומא סלימאן: ואני ארצה אחר כך לפנות אליכם עם הממצאים שאני הגעתי אליהן.

עאידה תומא סלימאן: לא רוצה להרחיב בעניין הזה כדי שלא אשמע שיפוטית מדיי, למרות שתאמינו לי, אני אומרת את זה מתוך הכרה במה שקורה.

עאידה תומא סלימאן: אבל הפעם אני אגיע ממש עם נתונים.

עאידה תומא סלימאן: אני חושבת שכדאי גם שאחד מהדברים שהייתי רוצה פעם אחת לשמוע, ואני אומרת את זה שוב ושוב ושוב, להגיד אוקיי, אנחנו עושים, זה מצויין, אבל להגיד גם כן מה היה אפשר לעשות אם היה לכם משאבים אחרים.

עאידה תומא סלימאן: כי על פניו, איך שזה נשמע, זה נשמע מאוד אידיאלי.

עאידה תומא סלימאן: זה לא האמת ואתם יודעים טוב מאוד ששלוש פעימות זה כלום, זה שלוש הרצאות, שאולי הקשיבו הילדים ואולי לא הקשיבו באותו רגע והדברים צריכים להיות יותר סיסטמטיים.

עאידה תומא סלימאן: תודה.

עאידה תומא סלימאן: מהמשרד לביטחון פנים אני רוצה לתת לנאוה כהן אביגדור, בבקשה.

<נאוה כהן אביגדור: אני רק רוצה בקצרה להתייחס לכמה דברים, חלקם עלו פה.

<נאוה כהן אביגדור: קודם כל מבחינת פעילויות מניעה והסברה בתחום הזה, אלימות נגד נשים, אלימות ברשת באוכלוסייה בכלל, גופי המניעה במשרד לביטחון פנים שזה אגף מצילה, עיר ללא אלימות, הרשות למלחמה בסמים ובאלכוהול עובדים לאורך כל השנה במאות תכניות למניעת פשיעה ואלימות, כולל בתכנים שאנחנו מדברים עליהם בכל רחבי הארץ.

<נאוה כהן אביגדור: אגף מצילה פועל ב-65 רשויות, עיר ללא אלימות בעוד 144 רשויות.

<נאוה כהן אביגדור: זאת אומרת, אנחנו מכסים, כולל רשויות ערביות, כמובן, כמעט את כל הרשויות בארץ בפעילויות לאורך כל השנה.

<נאוה כהן אביגדור: למשל, אגף מצילה אין מצב שהוא נמצא ברשות ולא נותן פעילות בנושא של אלימות ברשת.

<נאוה כהן אביגדור: אנחנו מאוד מודעים לעניין הזה ודרך אגב, אני לא ממשטרת ישראל, אבל היא הזכירה את ויקי למארי, היא אחת מתוך קציני המניעה של משטרת ישראל.

<נאוה כהן אביגדור: יש שבעה קצינים שהם פרוסים בכל הארץ והם נכנסים לבתי ספר והם עושים פעילויות של הדרכה והסברה.

<נאוה כהן אביגדור: אמרת שאת נכנסת שבוע הבא - - -

<ליאת קילנר: יחידת הסייבר, עם כל הכבוד לילדים ולחוכמה, יחידת הסייבר כולה מתגייסת לטובת העניין, אני חושבת שהם מציבים רף לפחות - - -

עאידה תומא סלימאן: כשאת אומרת יחידת הסייבר, על איזה כוח אדם אנחנו מדברים?

<ליאת קילנר: מדברים על בערך 50 ביחידה שלנו, אבל זה בכל הארץ ובכל המערכים.

<ליאת קילנר: אני יכולה לדבר פשוט על היחידה שלי.

<נאוה כהן אביגדור: השבעה קצינים פועלים לאורך כל השנה.

<נאוה כהן אביגדור: זה התפקיד שלהם.

<ליאת קילנר: אנחנו עושים את זה בנוסף לזה.

<ליאת קילנר: אנחנו יחידת חקירות בנוסף.

<ליאת קילנר: כחלק מהתפקיד שלנו מאחר ואנחנו מכירים בחשיבות של המניעה אנחנו עושים את זה - - -

עאידה תומא סלימאן: כן, אבל זה לא אתם שמגיעים לכל בתי הספר.

עאידה תומא סלימאן: בדיוק נאמר לי שגם שוטרים מהתכנית של עיר ללא אלימות, שנכנסים ומדברים על מניעה בכל מיני כיוונים, כנראה כחלק מהדיווחים שקיבלתי זה היה על הרמה.

עאידה תומא סלימאן: אני אומרת לך, אני בעיני, תסלחו לי, אגיד אמירה, ואתם יודעים מה, אפילו אתם יכולים לא לסלוח לי.

עאידה תומא סלימאן: שוטרים בעיני, השוטרים, לא מוכשרים כדי לטפל בהעלאת מודעות ומניעה על אלימות נגד נשים.

עאידה תומא סלימאן: תגידו מה שתרצו.

עאידה תומא סלימאן: יש רק קבוצה מאוד ספציפית בתוך משטרת ישראל שאולי יורדת לכל עומק העניין.

עאידה תומא סלימאן: אבל שוטר ואפילו קצינים, בעיני, לא מוכשרים להעביר סדנאות כאלה, סליחה.

<נאוה כהן אביגדור: אני יכולה רגע להמשיך לעוד - - -

עאידה תומא סלימאן: ומאוד חורה לי שמערכת חינוך דווקא מסתמכת על אנשים שבעיני לא מוכשרים להעביר את המסרים.

עאידה תומא סלימאן: המסרים הם לא רק מה שהחוק אומר.

עאידה תומא סלימאן: כשמדובר על אלימות נגד נשים, כשמדובר על תקיפה מינית, כשמדובר על שיימינג של נשים ושל נערות יש דברים שהם מעבר למה שאומר החוק.

עאידה תומא סלימאן: שכל מי שמעביר הכשרה ומדבר עם נוער בנושא הזה צריך לרדת לעומק הדברים מעבר למה שהחוק אומר.

<נאוה כהן אביגדור: אני יכולה להוסיף עוד נקודה לגבי מערך מאור?

עאידה תומא סלימאן: בבקשה.

<נאוה כהן אביגדור: יש בזה גם התייחסות לדברים שהעלית כאן.

<נאוה כהן אביגדור: קודם כל, בחומרי הסברה שאנחנו מפיצים יש גם חומרי הסברה, כמובן, בערבית.

<נאוה כהן אביגדור: בפרוייקט שעשינו לא מזמן בשיתוף איגוד האינטרנט הייתה פה אורנה נציגה ומשרד החינוך, זה טיפים להתנהלות ולשיח מכבד בפייסבוק ובוואטסאפ, גלויות בעברית ובערבית ואנחנו כל הזמן עובדים עם חומרי הסברה גם בערבית, כמובן.

<נאוה כהן אביגדור: לגבי מערך מאור, זה באמת משהו עם הפנים קדימה, כשיש על זה כבר חשיבה ועבודה שנתיים אחורה.

<נאוה כהן אביגדור: מערך מאור, מערך למניעת אלימות ופשיעת רשת נגד ילדים ובני נוער זה מערך לאומי שעבר שתי החלטות ממשלה.

<נאוה כהן אביגדור: החלטה אחרונה, בספטמבר האחרון, כאשר ניתן תקציב וניתנה תקינה מדבר על מערך ששותפים בו כל משרדי הממשלה הרלוונטיים.

<נאוה כהן אביגדור: יהיה בו מטה אזרחי שיטפל במניעה והסברה ויתן את כל הכלים כדי להימנע ממצבים כאלה.

<נאוה כהן אביגדור: מצד שני, תהייה יחידת אכיפה, יחידה אופרטיבית שתוקם במשטרת ישראל תחת אחריות משטרת ישראל, ראש אח"מ, הסייבר.

<נאוה כהן אביגדור: אנחנו מדברים על הכשרה, אנחנו מדברים על הדרכה, אנחנו מדברים על מערך מתנדבים.

<נאוה כהן אביגדור: בימים אלה פורסמו תקנים במשטרת ישראל.

<נאוה כהן אביגדור: התקנים האזרחיים בעבודה מתקדמת מול הנציבות.

<נאוה כהן אביגדור: בדיון שר שהתקיים בשבוע שעבר, שר לביטחון הפנים ביקש לעשות כל מאמץ אפשרי, הנחה לעשות כל מאמץ אפשרי להקים את המוקד שיעמוד בלב המערך בשנת 2017.

<נאוה כהן אביגדור: לב המערך יהיה מוקד שיעבוד 24/7.

<נאוה כהן אביגדור: אנחנו אמורים לצאת עם קמפיין שכולם יכירו את המוקד הזה.

<נאוה כהן אביגדור: ישבו שם מוקדנים שהם מומחים בהגנה על הילד, יידעו לקבל את הפניות בדיוק עם הרגישות שאת דיברת עליה, בשפות השונות.

<נאוה כהן אביגדור: בקו השני באותו מוקד יהיו דסקים של משרד החינוך ומשרד הרווחה ומשרד הבריאות והפרקליטות שיידעו לטפל בפניות בשטח בזמן אמיתי.

<נאוה כהן אביגדור: זאת אומרת, יש פה חשיבה על מתן מענה לאומי.

<נאוה כהן אביגדור: ניתן תקציב, ניתנו תקנים, מתחילה עבודה בשטח להקים את הדבר הזה וזה צריך באמת לתת את המענה הדרוש לכל מי שמרגיש שהוא נפגע מאלימות ומבריונות ברשת.

<נאוה כהן אביגדור: כמו שאמרתי, העבודה - - -

<קריאה: מוגבל לצעירים?

<נאוה כהן אביגדור: מערך מאור הוא למניעת פשיעה ואלימות נגד ילדים ובני נוער.

<נאוה כהן אביגדור: כרגע עובדת ועדת ארבל, על פי החלטת הממשלה ברגע שוועדת ארבל שמטפלת באלימות ופשיעה גם נגד אזרחים בוגרים, עובדי ציבור, ברגע שיהיו לה מסקנות והחלטות זה יועבר לוועדת ההיגוי של מערך מאור שהיא ועדה שבראשה עומד מנכ"ל המשרד לביטחון הפנים ומנכ"לים מהמשרדים השותפים ותהיה התייחסות למסקנות הוועדה ולראות מה עושים עם זה, איך מיישמים, איך משתפים פעולה.

עאידה תומא סלימאן: תודה רבה.

עאידה תומא סלימאן: נשארה לנו גברת אורנה הלינגר, נמצאת?

<קריאה: היא יצאה כרגע.

<קריאה: אני יודעת שהיא גם בוועדת המדע.

עאידה תומא סלימאן: אוקיי.

עאידה תומא סלימאן: אני חושבת שהדיון שקיימנו היום, למרות שלקחנו בחשבון שני דיונים, גם על אלימות נגד נשים באינטרנט וגם ההצעה שהייתה לסדר בנושא של אכיפת חוק הסרטונים, ראינו מהתחלה ששני הנושאים הם לא רחוקים, אלא להיפך הם משתלבים ביחד.

עאידה תומא סלימאן: ואכן, תוך כדי דיונים הבנו עד כמה באמת הקשר הוא הדוק בין שני הנושאים שעלו לדיון וזה הכל תחת המטריה של, נכון, אלימות נגד נשים, אבל גם אלימות נגד בני נוער וילדים במקרה הזה.

עאידה תומא סלימאן: אני יודעת שאנחנו נוגעים בנושא שהוא עדיין, במה שנקרא, בחיתוליו.

עאידה תומא סלימאן: כלומר, אנחנו עוד לא הגענו לחשיפה הגדולה ולאפשרויות הקיימות לשימוש שלילי באינטרנט כדי לפגוע באנשים וכדי לבצע עבירות.

עאידה תומא סלימאן: וככל שהנושא הזה יתפתח והכלים יתפתחו יש צורך באמת להיות מוכנים לטפל בתופעות השליליות והניצול של הכלים שהתפתחו כדי לפגוע, כדי לבצע עבירות.

עאידה תומא סלימאן: אני רוצה קודם כל לברך על הודעת פרקליט המדינה בעניין של אכיפת חוק הסרטונים וההנחיות היותר מדוייקות בנושא הזה.

עאידה תומא סלימאן: אני מאוד מקווה שזה יגרום לשינוי מהותי במדיניות האכיפה, גם של החוק עצמו, של חוק הסרטונים, אבל באופן כללי גם ותיכף אתייחס לזה בנושא של אלימות נגד נשים באינטרנט.

עאידה תומא סלימאן: אנחנו נפנה שוב לפרקליטות ולמשטרה ונבקש לדעת נתונים יותר מדוייקים על הטיפול בתלונות.

עאידה תומא סלימאן: איפה זה עומד, מה נסגר, מה לא נסגר, מה היו ההמלצות לפרקליטות ומה אכן הפרקליטות עשתה עם התיקים האלה בשלושת השנים האחרונות ואנחנו נלמד את המידע הזה.

עאידה תומא סלימאן: במקרה של העדות האינדיבידואלית שעלתה פה, של ב', אני גם אפנה למשטרה וארצה לדעת למה עד עכשיו לא טופלה התלונה בצורה הראויה.

עאידה תומא סלימאן: אני לא מבינה למה עד עכשיו לא נעשה כלום עם האדם שממשיך לתקוף וממשיך לא רק להכפיש ולבצע אלימות כלפי ב' עצמה, אלא גם כלפי העורכות דין וכלפי מרכז רקמן ועכשיו אני מבינה שגם כלפיי, כנראה.

עאידה תומא סלימאן: אוקיי.

עאידה תומא סלימאן: טוב לפעמים לא לדעת הכל.

עאידה תומא סלימאן: אני אפנה גם למשרד החינוך ואבקש שהמידע החדש שפורסם בפייסבוק גם לא יתורגם, אני לא רוצה שהוא יתורגם.

עאידה תומא סלימאן: אני רוצה שיפיקו את אותן הרצאות בערבית וזה יהיה מותאם לא רק מבחינת השפה, אלא מבחינת המסרים והקונטקסט החברתי שמובא.

עאידה תומא סלימאן: אני מברכת על ההתכוננות של המדינה בנושא של מערך מאור.

עאידה תומא סלימאן: זה מאוד חשוב לבנות מערך כזה שיתייחס באופן המקצועי הטוב ביותר לנושא, אבל חבל שלא התחיל מהתחלה, באופן כוללני, שיתייחס גם לבוגרים ולא רק לילדים.

עאידה תומא סלימאן: נכון שהפגיעות של הילדים ושל הנוער היא יותר גבוהה ואנחנו היינו רוצים שהם לא יעברו טראומות כאלה במיוחד כשאין להם את הכלים והחוסן הנפשי לטפל והם, חסרי ישע, לא יכולים לטפל בעצמם בפגיעה שקורית להם, אבל גם בוגרים ראינו איך זה משפיע על החיים שלהם ובמיוחד נשים.

עאידה תומא סלימאן: היה מן הראוי ממש מההתחלה לבנות את זה בצורה כזו.

עאידה תומא סלימאן: אבל מה לעשות, שיטת הסלמי עובדת במדינה הזו יותר מדיי.

עאידה תומא סלימאן: כל פעם מוסיפים ואז מרכיבים טלאי על טלאי.

עאידה תומא סלימאן: אני מאוד מקווה שזה לא יהיה טלאי על טלאי, אלא ממש לעשות את זה מההתחלה, לייסד אותו בצורה כזו שיתן מענה לכולם.

עאידה תומא סלימאן: שוב, אני חושבת שאנחנו נגענו בנושא שעדיין מנסים לבנות את הכלים להתמודד איתו.

עאידה תומא סלימאן: זה לא פוטר אותנו מאחריות.

עאידה תומא סלימאן: גם כדרג מקצועי בשטח שאמור לבצע ולאכוף את החוקים, אבל גם כבית מחוקקים בלהסתכל ולבקר ולהגיד לממשלה על זרועותיה, לאנשים בשטח, פה אתם עשיתם עבודה טובה ופה אתם לא.

עאידה תומא סלימאן: לבקר את העבודה ולכוון לכיוון מסויים.

עאידה תומא סלימאן: אני הייתי רוצה לראות שמשטרת ישראל, משרד החינוך, הפרקליטות, משרד המשפטים וכל הגורמים שמים את זה בסדר עדיפות גבוהה.

עאידה תומא סלימאן: כמו שאנחנו מדברים על אלימות באופן כללי שהיא אלימות פיזית או מינית וכולי שהיא צריכה להיות על סדר העדיפות הגבוה של כלל המשרדים זה סוג אחר של אלימות וצריך להתייחס אליו בדיוק כמו שמתייחסים - - - לא, לא בדיוק כמו שמתייחסים כי אני עדיין לא כל כך מרוצה מאיך שמתייחסים לכלל נושאי האלימות נגד נשים.

עאידה תומא סלימאן: צריך להתייחס אליו במלוא הרצינות ובמשקל הראוי לו אחרת אנחנו נהייה בבעיה.

עאידה תומא סלימאן: תודה לכולם.

עאידה תומא סלימאן: אני נועלת את הישיבה.